2017ko abuztuak 24, osteguna | Ordua Euskal Herrian 22:41:55

Komunikazioa > ARGIA > Aktualitatearen Gakoak 2016

Julia Martí Comas | Juan Hernández Zubizarreta

2016ko otsailak 29

(Marrazkia: Joseba Larratxe).

Arkitektura horren oinarria estatuen ahuldade legegilea da. Ahuldade hori beren arauak eredu neoliberalera egokitzetik datorkie, baita merkataritza eta inbertsio askeko itunetatik eta nazioarteko finantza erakundeen neurri eta gomendioetatik ere.

Merkataritzarako eta Inbertsiorako Hitzarmen Transatlantikoa (TTIP) itun horietako bat da, une honetan Europar Batasuna eta AEBak negoziatzen ari direna. Haren bidez bi bazkideen arteko muga-zergen hesiak ezabatu nahi dituzte, bai eta korporazio handien ondasun-pilaketari mugak jartzen dizkieten arauzko oztopoak ere –gizarte eta ingurumen arloetako oinarrizko arauak–.

TTIPen oinarri juridikoak demokrazia eta herrien burujabetza mugatzen dituen armazoi juridikoa-ren zati dira. Kapitalismo globalaren araudiaren ondareak –kontratuak; merkataritza eta inbertsio arau multilateral, bilateral eta eskualdekoak; eta lex mercatoria berria osatzen duten ebazpen-auzitegien erresoluzioak– gehiengo sozialaren etorkizuna baldintzatzen du. TTIP ez da merkataritza akordio hutsa, enpresa transnazionalen zerbitzurako tratatu fundazional berria da.

TTIPek darabilen teknika juridikoa ez da neutrala: konpainia multinazionalen eta kapitalaren alde eraikitako inpunitatearen arkitektura dela esan genezake. Berdintasun eza eta asimetria ezinbesteko osagaiak ditu; gehiengo sozialek ezagutu eta deuseztatu egin behar dituzte haren gardentasun eza eta Zuzenbide Estatuaren elementu formalen berrinterpretatzea.

Tresna horiekin lortzen da, esate baterako, etxegabetutako familia batek baino babes handiagoa izatea banku batek, edo Amazonas suntsitu duten enpresak ez egotea behartuta beren milioietako irabazien dolar bakar bat bera ere erabiltzera egindako kaltea konpontzeko; aldiz, enpresa transnazionalek salaketa jar dezakete lege edo politika aldaketen bitartez irabaziak murrizten dizkieten estatuen aurka.

Giza eskubideak baino interes ekonomikoak babesten dituen sistema batez ari gara, beraz. Asimetria horren zergatietako bat da Nazio Batuen Gutunean jasotako giza eskubideak betearazteko tresna loteslerik ez dagoela. Hutsune hori betetzeko asmoz, hainbat estatu eta elkartek lortu dute Nazio Batuetako Giza Eskubideen Batzordeak berriz heltzea giza eskubide eta enpresa transnazionalei buruzko arau lotesleen eztabaidari.

2004an, Enpresa Transnazionalen eta bestelako Merkataritza Enpresen Erantzukizunari buruzko Arauak geldiarazi zituzten. Baina 2014an, Ekuadorrek eta Hegoafrikak lortu zuten mekanismo lotesle baten aldeko proposamena onartua izatea. Hala, enpresa transnazionalek eta haien jatorrizko estatuek kontrako presioa egin arren, Enpresa eta Giza Eskubideen Itun Loteslea osatuko duen gobernu-arteko taldea eratu da. 2015eko ekainean egin zuten lehen lan saioa.

Saio horren balorazioa gazi-gozoa da. Batetik, gaiaz berriro hitz egitea ez da ahuntzaren gauerdiko eztula; bereziki kontuan hartzekoa da gobernuz kanpoko hainbat erakunderi esker transnazionalen biktimen ahotsa entzun ahal izan zela. Modu horretan, agerian geratu zen premiazkoa dela justizia eta kalteen ordaina bermatzea.

Baina aldi berean, Nazio Batuen sistemako Estatu boteretsuenen jarrerak pentsarazten digu itun honek ibilbide laburra egingo duela. Europar estatu gehienek, AEBek eta Kanadak ez zuten lan saioan parte hartu. Europar Batasunak bai, baina batez ere eztabaida blokeatzen saiatzeko. Lortu ez zuela ikusitakoan, zilegitasuna kentzen ahalegindu zen.

Egoera horrela, hurrengo urratsak zalantzazko agertoki batean etorriko dira. Lantaldeko presidentea María Fernanda Espinosa diplomazialari ekuadortarra ondo dihardu bere zereginean, baina enpresa transnazionalen jatorrizko estatuak indar biziz saiatuko dira lana oztopatzen, prozesuari zilegitasuna kenduz eta bat egin nahi duten herrialdeei inbertsioak eta laguntzak kentzeaz mehatxu eginez.

Horren aurrean, beharrezkoa da herri mugimenduak Nazio Batuei eta gobernuei presio egitea, hala nola kaltetutako komunitateak ikusarazi eta babestea. Justizia eskaera zabaltzea lortu behar da, eta gaur egungo korporazioen kontrako zigorrik eza onartezina izatea. Eta prozesua ezagutarazi behar da, eztabaidak ez daitezen egin Genevan itxitako ate baten bestaldean. Mundu guztiak jakin behar du nor ari den korporazioen alde.

Aldi berean, ezin geldirik egon hamar urtez jaramonik egin ez dion arazo bati NBEk konponbidea noiz emango zain. “Korporazioen boterea eraitsi eta inpunitateari amaiera eman diezaiogun!” kanpainak Herrien Ituna ondu du, antolakunde, herri mugimendu eta kaltetutako komunitateen proposamen juridikoak biltzen dituena, eta justizia bermatzeko hainbat mekanismo mahai gainean jartzen dituena. Halaber, Herrien Auzitegi Iraunkorrak izan dira azken hamarkadetan. Epaitegi ofizialek bizkarra ematen dieten kasuak ikusarazi eta transnazionalek sistematikoki giza eskubideak zanpatzen dituztela frogatu dute behin eta berriro.

Oharra: Artikulu hau Aktualitatearen Gakoak liburuan argitaratu dugu. Osorik eskura dezakezu ARGIAren sareko dendan.

Kanal hauetan artxibatua: Aktualitatearen Gakoak 2016 | Enpresa transnazionalak | Nazio Batuen Erakundea | Giza eskubideak | Merkataritza askeko akordioak | TTIP/TAFTA

Aktualitatearen Gakoak 2016 kanaletik interesatuko zaizu...

2017-02-12 | Itsaso Zubiria Etxeberria

Arnas luzeko kazetaritza bezala definitu du Estitxu Eizagirrek sarrera-testuan urtean behingo argitalpena. Iritziak, analisiak,... [+]

2016-03-15 | Beñat Irasuegi

Etorkizuneko eredu ekonomikoa gure artean dugu

Europan sistema ekonomiko feudala hegemonikoa zen garaian, itsasotik hurbil zeuden hiri askotan beste egiteko modu batzuk lantzen hasi ziren, batez ere itsas komertzioarekin lotutako salerosketek eragindako kapital metaketari esker. Orduan landu ziren banaketa, ekoizpen eta finantzaketa ereduak mundu guztira eta gure bizitzen eremu guztietara zabaldu ziren, gaur egun mugiezina iruditzen zaigun kapitalismo finantzariora iritsi arte.

2016-03-10 | Eduard Voltas

Prozesuak jarraituko du

Kataluniak bere etorkizunaz erabaki dezakeen subjektu politikoaren ideia katalan gizartearen hezur mamiraino sartua da, independentismoaren mugetatik askoz harago. Espainolismo atzerakoienak bakarrik arbuiatzen du, PPk eta Ciudadanosek.

2016-03-09 | Jon Torner Zabala

Futbola ere lapurtu ez diezaguten

Ez gara gu izango kirol profesionalak jasotzen dituen laguntza publikoak justifikatuko dituztenak. Alde positiboago batzuei heldu nahi izan diegu ordea, pelotazo urbanistikoak edota petrodolar exotikoak ikur dituen futbolaren aurpegi humanoagoa erakusten dutelakoan.

2016-03-08 | Baleren Bakaikoa Azurmendi

Kutxabanken erronkak

Burtsara irteteko borondatea atzeratuta, bankuak hainbat erronkari egin beharko die aurre: kapitalen premia, araudi gogorra eta jabetza. Zer egin nahi dugu Kutxabankekin?

2016-03-02 | Mikel Garcia Idiakez

Hezkuntza hankaz gora jarri nahi izan duen legea

2015ekoa bakarrik ez, azken lau urteotako protagonista izan da LOMCE legea Hego Euskal Herrian: hezkuntza mundua astindu eta ekitera behartu ditu eragile eta instituzioak. 2015ean, hori bai, amesgaiztoa buka zitekeela pentsatu du askok, itxaropena Espainiako hauteskundeen emaitzetan jarrita.

2016-03-02 | Arantza Santesteban

2015eko dinamika sozialaren kronika

Heterogeneotasunak freskotasuna dakar eta burujabetza prozesuari adierazle berriak eskaintzen dizkio.

2016-03-01 | Unai Brea

Parisko Hitzarmena: AEBak eta hidrokarburo ekoizleak garaile

Klima aldaketari buruzko lehenbiziko nazioarteko akordio globala utzi zigun 2015ak: Parisko Hitzarmena. Mugarri hori historikotzat joa izan zen, eta hala ospatu zuten adostu zutenek, baina ezin esan aurrerapausoa izan zenik, kontrakoa baizik. Aurreko hamarkada biak alferrik galdu eta gero, COP21 gailurrean bildutako munduko agintariek ez zuten ausardiarik izan zientzialariek esandakoa aintzat hartzeko. Hala, ez zuten mekanismo loteslerik ezarri –ez eta epe zehatzik ere– planeta... [+]

2016-02-24 | Maialen San Sebastian

Oinarrizko errenta unibertsala ez da fikzioa

Oinarrizko Errenta Unibertsalaren (OEU) definizioa argi izatea da gakoa: inolako baldintzarik gabe.

Julia Martí Comas


Funeraria Vascongada: Heriotza gertatzen denean egin beharreko urratsak

Senide edo lagun kutuna zenduz gero, heriotza asegururik izan nahi ez, zure eskura izango duzu profesionalen lan talde bikain baten esperientzia guztia, edozein ordutan. Aski izango duzu dei bakar bat egitea (943376980): deia jaso orduko, ehorztetxeko aholkulari batek aholkularitza eskaini eta zure nahiak interpretatzeko eta betetzeko lanari ekingo dio, betiere zure premiak, nahiak, erlijioa nahiz kultura kontuan harturik.

Era guztietako izapide administratiboak egiten ditugu (egiaztagiri medikoak, Erregistro Zibileko inskripzioa, osasun arloko izapideak, etab.). Gure profesionalak arduratuko dira aurrez adostutako guztia behar bezala gauzatzeaz. Zure zerbitzura izango duzu gure lan talde osoa.

Hildakoaren senideek eskubidea dute komeni zaien edo nahi duten ehorzketa enpresa kontratatzeko, hileta asegurua kontratatuta eduki nahiz ez.

Heriotza gertatu ondoko izapideak

Gida honetan, heriotza gertatuz gero kontuan hartu beharreko oinarri batzuk jaso ditugu; izan ere, egoera horretan, samin emozionalari aurre egiteaz gainera, senide edo lagun kutunaren azken agurraren aurretiko izapide administratiboak egin beharra suertatu ohi da.

Zer egin senide edo lagun kutuna hilez gero? Heriotza guztion bizitzako gertaera saihestezina izan arren, ez gara egoten egoera horri aurre egiteko behar bezala prestatuta eta eragin handia izaten du gugan. Hala ere, ezinbestean bete beharreko zenbait alderdi izaten ditu egoera horrek atxikirik, eta ez da izaten denbora askorik horiek betetzeko.

LEHEN URRATSA

Hasteko, zerbitzua beteko duen ehorztetxea aukeratu beharra dago. Horretarako, Eusko Jaurlaritzako Osasun Sailak baimendutako sektoreko enpresen artean aukera egin beharko duzu. Ehorztetxea hautatzeko garaian, kontuan hartu ehorzketa zerbitzu osoa eskaintzen duen (beilatokia, errausketa labeak, etab. ).

BIGARREN URRATSA

Aukeratutako ehorztetxeari abisua ematea da bigarren urratsa. Zure deia jaso orduko, profesional bat heriotza gertatu den tokira joango da, eta izapide guztien ardura hartuko du, baita une oro behar duzun informazio eta aholkularitza guztia emateko ardura ere.

HIRUGARREN URRATSA

Ehorztetxeak honako dokumentu hauek eskatuko dizkio familiari:

· Hildakoaren NAN.

· Ehorztokiaren datuak (hilerria, kalea, zenbakia, panteoiaren titularra eta, hilerri batzuetan, eskriturak). Gure hileta-agenteak emango dizu kasuan kasuko informazio guztia.

· Hildakoaren argazkia (eskelarako, oroigarrietarako)

· Arropa, zendutakoa arropa jakin batez jantzi nahi izanez gero

Deskargatu heriotza gertatzen denean egin beharreko urratsen gida:


Iragazkiak garbitu Kendu iragazkia Angola Swallow - Hirundo angolensis Kendu iragazkia Audioa


Joseba Etxebarria Sustatu.eus - Teknologia albisteak

Badirudi mito bat erori zaigula, hirian bizitzeak "intelektual gafapasta"-ren sinonimoa balitz bezal

"¿Dantzari o eso? ", nobela beltz bateko pertsonaia baten esaldia iruditzen zait: Estatu Batuetako al

2012-08-13 : 12:45


“Irundarrengandik lortutako erantzunarekin oso pozik gaude”

Ira 30, 2016 Nork: Aizpea Amas -

EAJ izan zen indar bozkatuena joan den igandeko hauteskundeetan Irunen: 7.888 boto lortu zituen, boto guztien %30,35. Emaitza horiek eskuan, “irundarrengatik lortutako erantzunarekin oso pozik” dagoela esan du Irungo EAJk.

Zentzu horretan, eskerrak eman dizkie botoa eman zien irundarrei, “euren babes konfiantzarengatik”.

Irungo Uri Buru Batzarrak eta EAJren udal taldeak “benetako aldaketarengatik” lan egingo dutela esan dute. “Euskadin eta Gipuzkoan izan badaiteke, Irunen ere izan daiteke”, gaineratu dute.

Urkulluk Irunen emandako mitina egindako hauteskunde ekitaldia.

eajhauteskundeak

EAJ-k kirol pistak Zubietara eramateko a ...

Nork: Imanol Saiz - Uzt 27, 2017

Gipuzkoako EAJk babesa eman dio Zaldunbo ...

Lander Ugartemendia, Irungo EAJ-ko presid ...

Pedro Sanchez garaile Irunen

Nork: Urko Etxebeste - maiatza 22, 2017

Hondarribiko kirol taldeen asteburuko par ...

Nork: Asier Perez-Karkamo - Ira 29, 2017

Irundarrek jada aukeratu dituzte bost pr ...

Nork: Imanol Saiz - Ira 29, 2017

Iragana eta etorkizuna elkartuko dituzte ...

Kataluniara/tik begira

Nork: Erik Gartzia - Ira 29, 2017

Etxean, hegalak moztuta

Nork: Aizpea Amas - Ots 28, 2017

[Galeria eta bideoa] Zanpantzar AEB-etati ...

Nork: Aizpea Amas - Ots 24, 2017

Irain arrazistak jaso ditu Real Unioneko ...

Nork: Aizpea Amas - Ots 23, 2017

Udal Etxebizitza Tasatuen ordenantza berr ...

Nork: Aizpea Amas - Ots 22, 2017

«Arraunlariak pertsonak gara, eta ahazte ...


Indarkeria matxistaren aurrean eman beharreko urratsak eta egitekoak finkatu dituzte Kallera Asanblada Feministak eta Ugaoko Udalak.

Page 3 of 356‹ Previous1234567Next ›Last »


Edizio kritikoaren iturriak: EGUN

Autorea: Matzelo Otamendi (zuzendaria)

Iturriaren izena: Euskaldunon Egunkaria

Testu-kopurua: 3

Sailkapena-2: 1.2.2. AldizkariBestInpr

Kanpo-deskripzioa: Euskaldunon Egunkaria, euskaraz bakarrik argitaraturiko egunkaria 1990ean sortu zuten, eta 2003ko otsailean itxi zuen Joan del Olmo Espainiako epaileak.

Edukia: Gandiagaren zenbait gauza kaleratu zuen Egunkariak; bereziki: - Euskaldunon Egunkaria (2001-05-30, 43. or. ): "Eta zeru ertzean" olerkia - Euskaldunon Egunkaria (2001-05-30, 43): "Jauna, erakuts idazu" olerkia (ia osorik) - Euskaldunon Egunkaria (2001-05-30, 43. or. ): "Sinesten dut bizitza" olerkia

Datazioa: Gandiaga hil zen urtean argitaratu zituen hiru olerkiak: 2001

Bestelako oharrak: - 100 haur kanta (CDa, Piter Ansorena eta Ritxi Aizpuru, 2001), Euskaldunon Egunkaria-k zabaldua; abestietako bat Gandiagaren "Gabongo ilunabarra".


Ispilu aurrean jarri gaituen birusa. Txapaeo koronabiritokitik idazkiak, 1.znbk | Angula Berria

Hasiera » Ispilu aurrean jarri gaituen birusa. Txapaeo koronabiritokitik idazkiak, 1.znbk

Ispilu aurrean jarri gaituen birusa. Txapaeo koronabiritokitik idazkiak, 1.znbk

ZKA argitaratua 18 / Mar / 2020

Pikoketa Aritxulegi.- Ikusten ari garenez, “Coronavirusaren krisia” deitutako hau gaixotasun kutsakor baten gertaera baino asko gehiago ari da izaten. Horrek duen dimentsio biologiko, epidemiologikoa alboratu gabe, jendarte mota bezala ditugun zenbait tope ari da erakusten, inondik inora. Sinestera iritsi gara, mendebaldeko jendartearen parte izaki, “historiaren gailurra” ginela: Garatuenetan garatuenak Euskal Oasiko pribilegiatuak. Baina oso azkar, zenbat zihurtasun, zenbait sinismen eta konbikzio higatzen ari dira. Arezko zimendua ote zuen dorreak?

Gure testuinguran, Euskal Herrian, eta, hortaz, baita Irunen ere, agerikoa da zer puntutaraino den zaurgarria, hauskorra eredu kapitalista eta patriarkal hau. Globalizazio kapitalistak eragindako munduaren interdependentzia medio, Txinan Cov-19 agertu eta laster dugu hemen: Nork geldiarazi lezake (ekonomiari” aurre eginez) langile eta merkantzia mugimendu basatia mundu mailan hainbat egunez?. Gurean ere, argitu da zer puntutaraino den sabaia euskal herriarentzat estatuaren mende egotea, eta zer tamainatan den hauskorra dugun “autonomia”. Laburki:

-Zaintza krisia: “Inproduktibotzat” joa, inbisibilizatua (nahiz eta bizitzaren sustengurako oinarrizko lana izan) gure jendartearen zentrotik kanporatua izan da. Hau sistema publikora ere eraman genezake, eta ikusi azken urteetan “euskal oasian” ere, egon diren murrizketek nola ezgaitu duten sistema publikoa horrelako egoera bati aurre egiteko. Bide batez, oso ondo dago ilunabarrean osasungintzako langileak txalotzera ateratzea, baina izan gaitezen argiak: Ez dira haiek ongizate estatuaren gainbeheraren pisua hartu behar dutenak sorbalda gainean, eta Botere Publikoari (EAE-n EAJ-PNV-ri) ardurak eskatu behar zaizkio. Izan ere, gaur eta hemen konstatazio bat egon da: Pertsona bezala zainduak izateko eskubidea ez dago bermatuta, zaintza lanak mespretxatuak izan direlako (zaintza kate komunitarioak apurtuz) eta sistema publikoa hustu delako

-Bizitza eta kapitala: Argi eta garbi, kapitala nagusi. Aukera duen bakoitzean argi uzten du, eta bada garaia apunteak har ditzagun, honek ze suposatzen duen.

Azken egunotan “hiritar garen aldetik dugun erantzukizunari” erreferentzia osoa egin zaio botere publikotik. Dudarik egon ez dadin, etxean geratzeko irizpide (aginduarekin) bat egiten dugu: Jendarte gisa geure burua zaindu behar dugu, hau da, nork bere burua zaindu behar du gainerakoak ez kusatzeko. Nolanahi ere, herritar xehearen gain jarri dute arreta gunea, norbanakoaren gain jarriz birusaren zabalkundearen etetearen ardura. “Zibismo” hau betearazteko polizia (aurki militar espainiarrak izango dira) atera dute kalera, gu etxean mantentzeko misioarekin.

Ostiralean hasi ginen, eta notizi parrastadaren eraginpean denok barneratu dugu dagokigun erantzukizuna, ikusi besterik ez dago gure hirietako kaleak nola egon diren egun eguzkitsuotan. Asteburuan jendarteak erantzun du. Baina eta astelehenean? Astelehenean euskal langileak hortzak estutu eta borrokarako grina erakutsi du, ez baitu ez hanka ez buru, denok lantegietara bidaltzea, Ez gara artalde otzan bat; estae baterako, Mercedes enpresan atzo goizean langileek eginiko protesta.

Astelehenean enpresei zegokien erantzukizun horren partaide izatea eta, beste behin ere, erakutsi dute beren etekina langilearen “ez gaixotzeko eskubidearen” gainetik dagoela. Hori gutxi balitz, jendartearen gainetik dagoela, ongi baitakite zer suposa dezakeen han-hemenka 300 langile batzea 8 orduko lanaldian, hemen “ezer gertatuko ez balitz bezala”. Lotsagarria, benetan. Eskandalosua. Ikusiko da, akaso, nola enpresariek arraskatik behera botatzen duten langileek eginiko ahalegina.

Gaur bertan, errepideak leporaino, enpresetan jendea eta gehienetan langileak lanera, kutsatzeko beldurrez, arrisku errealez baina (askoren kasuan) kanporatuak izateko mehatxupean. Hori ez al da biolentzia? Sekulako arduragabekeria izateaz gain, ez al zaizkigu iseka ari guztioi? Kapitala, etekina, funztionamendu ekonomikoa antza, ezin da ukitu, ezin da kuestionatu nahiz eta osasun publikoa, gu eta gure ingurukoen bizitza mehatxupean egon. Sumintzekoa da. Benetan barruak kiskaltzekoa kapitalaren arduragabekeriak sortu dituen egoerak han eta hemen, Bilboko metrokoa kasu.

Eta hemen ere, botere guztiak bere egin dituen Estatu espaiñolak badu erantzukizuna, nola ez. Alde batetik, berriz ere, erantzukizuna langileon bizkar jarriz: “Etxetik lan egin ezazue” soluziobide bat delakoan. Baina... zenbat langilek du hori egiteko aukera? Ez hainbestek. Horrekin batera (eta berehala) kapitalarentzat dauden arriskuak publikoki babesteko neurria, ERTE-a. Enpresak langileak denbora batez (soldata gabe) etxera bidaltzeko eskubidea (kotizatuz), eta laguntza publikoak enpresei. Eta zer ordainetan? Berriz ere, deus ez.

Ez litzateke eraginkorra kapital handiei zerga (oraingoz) “salbuespenekoa” ezartzea guztiok egin gaitezen egoera honen arduradun? Ez litzateke aproposa, estatuak “enpresari bakoitzaren erabakiaz harago” (errentabilitate eta ez osasun klabeetan egingo dituena) neurri unibertsalak ezartzea? Guztiz beharrezkoak ez diren jarduera ekonomikoak eten eta langileak beren soldatarekin etxera bidaltzea (zerga berezi batez osatuko litzatekeena)? Berriz ere langile klasearen sorbaldan arazoa: Osasuna eta bizirautea kinka larrian kasu askotan. Agian zenbait enpresa okupatu eta langileen eskuetan jarri beharko genituzke hau amaitutakoan, horrelakorik berriro gerta ez dadin...

Inor ez dadila engaina, egoera honen aurrean lana egon badago. Inoiz baina beharrezkoagoa dena: Etengabe ospitaleak eta zenbait espazio publiko garbitzea, atera ezin diren pertsonei laguntzea (erosketak kasu) edota umeak zaintzea. Kontua zera da, lan horiek estatuak eta kapitalak “gastu bezala” ikusten dituela, eta ez dagoela lan horiek erremuneratzeko prest. Enegarrenenz, lotsagarria. Osasun publikoarekin jokatzen ari dira, ahal diren neurriak hartuz, baina, beti ere, kapitalaren interesak ukitu gabe.

Zentralizazioa: Alarma egoerek “salbuespen egoerak” sortzen dituzte eta horiekin joko arauak aldatzeko “testuinguru soziala”. Nolabait, “shock” egoera batean gaude murgilduta eta horrela duela hiru aste pentsaezinak ziren neurriak hartu dituzte, kontestazio eskasarekin.

Horietako bat da estatu espainiarrak aurrera eraman duen botere kontzentrazioa 4 egun eskasetan. Dekretu bidez, EAE erkidegoa suspentsoan utzi du, eta bere gain hartu ditu konpetentzia ugari. Ziurrenik, Urkullu eta enparauen lehen egunotako kudeaketak erraz jarri dio maniobra estatuari, baina ibili gaitezen tentuz, izan ere, oso ohikoak dira “salbuespen” gisan gertatzen diren eskubide galerak eta normalizatzen bukatzen dutenak. Ez da, honezkero, harritzekoa, laster gure hirietan militar espaiñolak ikustea “lan humanitarioak” egiten eta pentsatzea, gutxienez uda arte, “euskal autonomi erkidegoa” ere ez dela praktikan existituko. Agian honetan ere, joan beharko genuke azkartzen independentziarako bidea, berriro gerta ez dadin, eta horrelako egoerei, estatu tresnen bidez, erantzuteko gaitasuna izan dezagun.

Eta bitartean, guzti horren aurrean, herria berriz ere duintasun ekimenetan murgilduta. Askotan otzana eta indiferentea eman arren, ematen baititu herri xeheak horrelako erakustaldiak. Han eta hemen, herritarren zaintza sareak estatuak egin beharko lukeena egiten, komunitarioki antolatzen eta etxean egon behar duen jendeak hori egin ahal izateko zaintzak antolatzen (dela erosketak, dela zaintza...). Auzolan dinamika konplexuak ensaiatzen. Irunen ere, Landetxa lehen lerroan, baina auzo ezberdinetan hariak ari dira elkartzen, sare izateko sendotasun nahikoa noiz erdietsiko.

Korabirusa

896 irakurketak


Nerea y Martina - Puertas

Nerea y Martina

Abel Barcenilla-(r)en eskutik

3 y 6 urte

Hilketa zital bat emakume baten aurkako mendeku. Ricardo Carrascosa Garcia izeneko 46 urteko gizonak matxismoaren zentzugabekeria hiltzailea aukeratu zuen. Gaitz izugarri horren pasarte berri bat bizi izan da astearte honetan Castellon (Valentziako Erkidegoa), gizonak bere bi alaba Nerea eta Martina labankadaka hil dituenean. Hilketa makabroa gauzatu ostean etxebizitza zegoen seigarren solairuko leihotik botata egin du bere buruaz beste.

Duela urtebete gertaturiko banaketaren ostean hasi zen Ricardo eta bere bikote ohiaren arteko borroka. EL ESPAÑOLek hurbileko iturrietatik jakin duenez, Ricardo langabezian geratu zen aspaldi, eta emazte ohiari eta dibortzio prozesuari botatzen zien bere arazo guztien errua. Harekin harremana zuten hainbat bizilagunek azaldu dute kontuak enbargatuta zituela.

Ricardok auzokoei esandakoaren arabera, bere arazo ekonomikoak emazteagandik banatu izanak eragin zituen. Haren ezagunek diotenez, alaben zaintza amaren esku bakarrik geratzearen beldur zen. Gizonak emazte ohi Itziarri egin daitekeen minik handiena egitea erabaki zuen, guztiarekin modurik koldarrenean akabatzea: parrizidioaren zitalkeria.

Martinaren eta Nerearen heriotza azken 24 orduetan gertaturiko laugarren krimen matxista izan da. Bilbon lepoa moztu diote 25 urteko emakume bati. Ertzaintza haren bikotearen bila dabil. Maracenan, gizon batek hainbat sastakada eman dizkio 39 urteko bere bikote ohiari, hura hil arte.

Entzungor egin zitzaien aurreko bi abisu. Ricardok gauzaturiko hilketa bikoitza Itziar harengandik banandu eta urruntze agindu bat eskatzera eraman zuen tentsio egoera gero eta biziago baten azken maila izan da. Emakumearen aurkako Indarkeria Auzitegian hiltzailearen aurkako bi prozesu daude jasota. Lehenengoa, urtarrilekoa. Han emakumearen parte mediko bat jaso zuten. Otsailean bigarren bat ireki zen, Itziarrek bikote ohiaren mehatxuak salatu ostean.

Biak artxibatu zituzten fiskalak eta ez deklaratzea erabaki zuen emakumeak hala eskatu ostean. Itziarrek eskatutako urruntze agindua bi aldiz ukatu zioten fiskalak eta epaitegiak. Emakumeak errekurtsoa jarri zuen, baina gero uko egin zion agindua eskatzen jarraitzeari. Bere kabuz jarraitu zuen, salaketa partikularrarekin, Ricardok eginiko mehatxuengatik irekitako prozesuan.

Ricardo rock musikaren zale amorratua zen eta oso maiz joaten zen bere talde gogokoenen kontzertuetara handik hurbil zirenean. Martinak 3 urte zituen. Nereak 7 beteko zituen azaroan.

Itziar eta Ricardo ez ziren elkarrekin bizi aspaldi. Emakumeak eskatu zuen banaketa. Etxetik alde egin eta handik hurbil zegoen apartamentu batera joan zen bizitzera, haurrengandik gertu egon ahal izateko. Haurrek aitaren etxean egiten zuten lo, Rio Adra kalean, Castello erdialdean. Hori zegokion Ricardori bizikidetza aldi gisa; egunaren gainerako zatia Itziarrekin igarotzen zuten.

Emakumeak ezagun zuen tragedia, baina epaitegietan ez zioten entzun. Otsailaren 24an mehatxuen aurkako salaketa jarri zuen guardiako epaitegian. Familia epaitegiak, gurasoek adosturiko erabakia oinarri hartuta, bisita erregimena eta etxebizitzaren erabilerarako behin-behineko neurriak ezarri eta bi astera izan zen.

Ricardo Jaengo Villanueva del Arzobispo herri txikikoa zen, eta azulejugile gisa egiten zuen lan Castellon. Alabak lapurtu dizkioten eta bizirik egon harren hil egin dutela sentitzen duen emakumeak gizarte hezitzaile gisa egiten zuen lan inguruko zentro batean. Itziarrek psikologia ikasi zuen urte luzez Konplutentse Unibertsitatean, oraindik ibilbide profesionalari ekin ez zionean.

Gertakariak goizeko bost eta erdietan gertatu ziren. Kale bereko bizilagun askoren ahotan dago hilketa, oraindik ere nahiko irreala edo sinesgaitza dirudien giro batean. Bi haurtxoren odol hotzeko hilketa benetan gertatu denik sinestea ezinezkoa iruditzen zaie.

Bizilagunetako bat etxera bueltan zen, lanetik, bost eta erdietan. Oraindik ilun zen. Eraikinaren atean, gorantz doazen leiho zerrendaren aurrean, gorpu makaldua aurkitu zuen lurrean. Ricardoren gorpu bizigabea zen. Goian, seigarren solairuan, leihoa irekita zegoela ikus zitekeen. Suizidioaren zantzu argiak ziren.

Laster jarri zituen agintariak jakinaren gainean. Egunkari honek jakin duenez, Polizia Nazionaleko agenteek bizilagunei eginiko lehenengo galderekin gizona nor zen eta zer baldintzatan bizi zen jakin nahi izan zuten; ba ote zuen bikoterik, seme-alabarik. Orduan, gogoratu ziren etxe hartan gizonaren bi alaba txikiak bizi zirela, eta agenteei jakinarazi zieten.

Aitaren gorpua aurkitu ostean, poliziak etxera igo ziren alabei laguntzeko. Etxean sartzen saiatu ziren eta konturatu ziren sarraila barrutik itxita zegoela. Suhiltzaileei deitu eta azkenean atea eraitsi behar izan zuten barnean lazgarrikeria hura aurkitzeko: neskatxoen gorpuak hantxe ziren, hilda, odol putzu baten erdian eta hainbat sastakada jaso izanaren arrastoekin.

Handik kale gutxira, Itziarrek gertatutakoaren berri izan zuen eta korrika irten zen etxe hartarantz. Medikuek ezin izan zuten ezer egin haurren bizitza salbatzeko, haien heriotza berretsi besterik ez. Itziarrek, minaren minez, ezin zion garrasi egiteari utzi. Amona ere heldua zen hara. Nerbio atakeak eta antsietatea zituzten biek eta ospitaleratu egin behar izan zituzten.

Tragediak minak apurtutako ama bat utzi du, baita hari ahalik eta minik handiena ematen saiatzeko inolako errurik ez zuten alabak hil zituen aita suizidaren mendeku gosearen ondorioz abaildutako auzo bat ere.

Martina eta Nerea, 4 eta 6 urtekoak, indarkeria matxistaren aurtengo hogeita hamalau eta hogeita hamabosgarren biktimak izan dira.

Iturria: El Español

Maguette

Belén Lucas-(r)en eskutik

36 / 48


Meza, alkatearen ohorezko aurreskua eta banda Salbatore Eguna abiatzeko - Artzape

MariƱak Getaiko Talde Feminista

Meza, alkatearen ohorezko aurreskua eta banda Salbatore Eguna abiatzeko

Abu 6, 2018

Salbatore Eguna da gaur eta Getariako Musika Bandaren dianarekin ekin zaio egunari. Meza Nagusia izan da gero eta handik irtendako zenbait alkatearen ohorezko aurreskua zein bandaren kontzertua ikustera hurbildu dira.

Ekitaldiek arratsaldean jarraituko dute pilota, Ekain-Txou ikuskizuna, dantza eta musika afrikarraz zein presoen aldeko ekitaldiak izango baitira. Gauean, berriz, La Jodedera taldea plazan; Sangre de mono eta Gorpuzkingz, berriz, txosnetan.


Urte osoan zehar kulturari lotutako hainbat ekitaldi, erakusketa, kontzertu eta abar egingo dituzte.

Hizkuntza aniztasunaren hiria

Abenduaren 15ean eta 16an egingo da Donostia 2016aren barruan antolaturiko hizkuntz aniztasunari buruzko bilera. Hasieran proposaturiko «goi bilera» izango da «foro» bat, Unesco Etxeak atondua

Artea haima baten aterpean

Donostia 2016ko 'Hondar artean' egitasmoak bi herrien arteko elkarrizketa sortu nahi du; euskal eta saharar artisten arteko elkarlana askotarikoa da hainbat alorretan.

Mundu osoko txotxongiloak bat eginda

World Puppet Festival jaialdia egingo dute Donostian eta Tolosan maiatzaren 28tik ekainaren 5era bitartean, Donostia 2016k eta Topic Tolosako Nazioarteko Txotxongilo Zentroak elkarlanean antolatuta. Mundu osoko 30 konpainia baino gehiagok emanaldiak egingo dituzte kalean nahiz areto itxietan.

Kultur edukiontziak, portuz portu

Donostia 2016ren Tosta enbaxada Ozeano Atlantikoan barrena abiatuko da bi egun barru, eta portuz portu geldialdiak egingo ditu irailera bitartean. Lau edukiontziz osatuta dago enbaxada, eta helmuga bakoitzean haiek zabaldu eta jaialdi bat egingo dute. "Kultur aniztasuna eta hizkuntza gutxituak sustatzea" ditu helburu egitasmoak.

Hitza nola bihurtu kantu

Europa Bat-batean Kantu Inprobisatuen Nazioarteko Topaketa egingo dute Mintzolak eta Donostia 2016k udan. Ikuskizunak izango dira larunbatetik aurrera

Bakearen irudi bat egiteko

Arteak bakeaz sortu dituen irudikapenak aztertuko ditu Donostia 2016ren Bake-ituna proiektuak. Erakusketa handi batek, zortzi txikiagok eta zazpi artistaren sorkuntzek osatuko dute egitasmoa.

Ez dago urruti Sahara

Donostia 2016k eta San Telmo museoak Hondar Artean egitasmoa abiatu dute. Sahararen inguruan hainbat ekitaldi egingo dituzte gaurtik ekainera bitartean.

Emusik festibalak 120 kontzertu programatuko ditu maiatzaren 4tik 7ra

Donostia 2016ren barruan egingo da musika eskolen Europako jaialdia, eta 8.500 ikaslek parte hartuko dute

Poesiazko urratsak

2016-04-02

Donostia 2016ren Karta Zuriak egitasmoko bigarren performancea egingo du Esther Ferrer artistak gaur Donostian: 'Poesiaren ibilbidea'

Bakearen mezulariak

2016-03-25

Donostia 2016k antolaturiko 'Stop War' jaialdian parte hartuko dute Inna Modjak, Nick Lowek eta Bob Geldofek asteburuon. Geldofen presentziak azaleratu du kritikarik

Hizkuntza oparotasunaz jabetzeko

Donostia 2016k eta Bagera elkarteak Euskarriak egitasmoa jarri dute abian, jendeak hizkuntza aniztasunaz gogoeta egin dezan

Memoriaren soinu kartografia

2016-02-27

Donostia 2016k 'Rekording' sakelakoetarako aplikazioa sortu du, hiria soinuen bidez bisitatzeko

Mintzo direnak hormak direnean

Donostia 2016ren eta Ereiten-en 'Hormek diote' proiektuan hainbat ekintza egingo dituzte martxoan, kaleko arteaz gogoeta sortzeko.

Komisario berrien bila

Donostia 2016ren Komisario Berriak proiektuan hamar partaide aukeratuko dituzte, itzulpengintzaren inguruan bi erakusketa garatzeko.

Elkarrizketa izango du haritzat aurtengo dFeriak

Donostia 2016ren testuinguruan txertatuta egingo da aurtengo aldia martxoaren 7tik 10era bitartean. Orotara, 40 funtzio izango dira, antzerkia eta dantza lantzen dutenak, batik bat. Horietako 19 Euskal Herrian ekoitziak dira, eta euskarazkoak 6 obra izango dira.

Zubigintza ulertzeko moduak

Analisia: Ainhoa Sarasola.

"Beharbada, Donostian ezin da arriskatu: betikoa egiten jarraitu behar da"

Donostia 2016 kultur hiriburutzaren hasiera ekitaldiko ikuskizunak ez ditu konbentzitu herritarrak, eta gogor kritikatu dute 'Elkarbizitzaren zubia'-ren sortzaile Hansel Cereza; egilea minduta dago jasotako mezu negatiboak direla eta.

Argiz eraiki duten zubia

Maria Kristina zubian soinu eta argi jokoz betetako ikuskizun batek eman dio hasiera Donostia 2016 Kultur Hiriburutzari. Ekitaldiak hotz utzi du Urumea ertzetan bildutako jende andana.

Kulturaren «zubigintza balioa» aldarrikatu dute erakunde eta agintariek

Kultur ekoizle eta sortzaileen jarduna eskertu du Urkullu lehendakariak. Ostertz berriak zabaltzeko aukera gisa ikusten du hiriburutza Olanok.

Lekuen memoria kolektiboa

Azken 25 urteotan Donostian kendutako hamahiru iturri berreskuratu, eta Ondarretako lorategietan jarri ditu Maider Lopez artistak.

DSS2016:ezkon aurreko ezbaiak

Bentako aukera eta erronka hauxe litzateke: proiektuak eztabaidatzeko, elkarbizitza sustatzeko eta lan egiteko beste era batzuk finkatzeko katalizatzaile bihurtu dela DSS2016 egiaztatzea.

Konstelazioak elkarrizketan

'1966 Gaur konstelazioak 2016' erakusketa zabaldu dute Donostian, Oteiza, Txillida, Basterretxea, Arias, Mendiburu, Ruiz Balerdi, Sistiaga eta Zumetaren lanekin. Taldea sortu zutela 50 urte bete dira.

Europan zehar abiatu dira D2016 ordezkatuko duten enbaxadak

Europako 22 herrialdetako ehun hiritara autobusez, bizikletaz eta itsasontziz bidaiatuko dute hiru enbaxadek. Senidetutako udalerrietan eta beste kultur hiriburuetan izango dira

"Hau ez da sarri ikusten"

Donostia 2016 kultur hiriburutza zabaltzeko ekitaldi nagusia egingo dute gaur. Horretan dabiltzan koordinatzaileak, boluntarioak eta teknikariak jo eta ke lanean ari ziren atzo.

"Munduari irekitako leiho handi bat izango da ikuskizuna"

Donostia 2016 kultur hiriburutzaren ekitaldi nagusia bihar egingo dute, Maria Kristina zubian. 50.000 lagun biltzea espero dute.

Su artifizialez eta humusaz

Donostia 2016 kultur hiriburutzaren inaugurazio ekitaldiak egiteko egun gutxi falta direla, proiektuaz beraz, sustatzen duen kultur ereduaz, izan ditzakeen indargune nahiz ahulguneez, eta kulturgintzari ekar diezaiokeenaz gogoeta egiten aritu dira Maialen Beloki, Xabier Gantzarain eta Arantxa Urretabizkaia.

Artearen bueltako hesiak apurtuz

Donostiako sei museorekin elkarlanean,. sormen lanak garatuko dituzte zazpi artistak. Gehienek elkarreragina dute ardatz.

Paperetik kalera jauzi egiteko ordua

San Sebastian egunez, bost eguneko inaugurazio ekitaldiekin ekingo dio urteari Donostia 2016 Kultur Hiriburutzak, eta egitasmo apalenetatik jaialdi handietara, beste ehunka jarduera hartuko ditu hiriak hurrengo hilabeteetan.


Unai Martinez, Egilea hemen ZUZEU

ELAko industria eta eraikuntzako arduraduna

Soldatak jaistea al da irtenbidea?

Soldatak jaistea al da irtenbidea? - Azken egunotan, eta bizi dugun egoera ekonomikoaren aurrean, hainbat arduradun politiko eta sozialek langileen soldatak jaisteko beharra azpimarratu dute. Hil...

EAE eta Nafarroako Gobernuen industria irekitzeko ahaleginak Covid-19 kasuak hedatzen ditu

Covid-19 - Egoera ezezagun bati egin behar diogu aurre. Hazi egin dira Covid-19ko kasuak eta heriotzak. Okerrena etortzekoa da. Denbora beharko da aurreikuspen falta epaitzeko, orain garrantzitsu...

Batz-Araluce: kapitalismo kooperatiboaren erasoa

Batz-Araluce - Igorre (Bizkaia, 4.257 biztanle) industria-herria da. Herriko enpresarik handiena Batz da (Mondragon taldea), 800 bat kooperatibistaz osatua. 2016an Batz-ek Araluce bereganatu zuen...


Luberri: softwarea

softwarea etiketadun mezuak erakusten. Erakutsi mezu guztiak

Zim wikia oharrak hartu eta egitekoak kudeatzeko aplikazio librea

Aspalditik nenbilen laneko egitekoak antolatzeko eta ikusteko aplikazio baten bila eta prezio berean testu editore txol interesgarria topatu dut.

Zim testu editore sinplea bat da eta egitura hierarkikoa duten orriak ditu. Orriak karpeta batean gordetzen dira era automatikoan txt formatuan.

Funtzionalitatea:

Oharrak hartu, bileren aktak, ideiak jaso, klaseko apunteak, web-orrien estekak...

Egitekoen kudeaketa: lehentasunak, egindako gauzak...

Fitxak: liburuen, pertsonen, elkarteen datuak...

Formatu aldetik orriak pantaila osoa hartzen du -ez dago papererako diseinatua- eta testuari oinarrizko formatua ematen ahal zaio: estiloak, letra lodia, nabarmendu, buletak, numerazioa, kontrol laukien zerrendak...

Horretaz gain formulak, taulak eta estekak erabili daitezke. Formatu hauek marka edo markup bidez gordetzen dira txt fitxategian.

Zim orria hainbat formaturekin

Formatuko markak (markup) menua ukitu gabe teklatuaren bidez egin daitezke wiki formatuan: * ikurra buleta bihurtzen da, makoak edo kortxeteak [] kontrol laukia, 1. edo A. zerrenda numeratuari hasiera ematen diote.

Karpeta oso oso arina da.

Aplikazioa irekitzean orri guztiak irekitzen dira. Dokumentu mordo bat erabili beharrean Zim bidez hainbat dokumentu irekitzen di-da batean.

Zim utzitako orrian irekitzen da.

Desabantailak.

Ez dauka Android edo IOSerako bertsiorik.

Instalazioa:

Aplikazioak Linux, Windows eta Mac-erako bertsioak ditu. Hemendik deskarga daitezke.

Ubuntun PPA bidezko instalazioa egin daiteke. Horretarako terminalean exekutatu hurrenez hurren agindu hauek:

sudo apt update

sudo apt install zim

Behin instalazioa egina aplikazioa aurrenekoz abiatzen dugun unean eskatuko digu koadernoaren izena eta kokalekua. Koadernoa hainbat ordenagailutan sinkronizatu nahi badugu sinkronizatuta dugun karpeta batean kokatzea komeni da. Edozein modutan komeni da karpeta bat sortzea koadernoa kokatzeko.

Zimek dituen aukerak pluginen bidez zabaldu daitezke. Pluginak instalatzeko menuan Edit > Preferences > Plugins fitxa, eta bertan desmarkatu markatuta daudenak eta honako hauek markatzea proposatzen dizut:

Print to browser: Zimek ez du inprimatzen baina nabigatzaileak bai.

Table editor: taulak erabili nahi baduzu.

Task List: egitekoen zerrenda egiteko. Ezinbestekoa.

Egitekoen kudeaketa

Egitekoak kontrol laukien bidez markatzen dira eta haien lehentasuna esaldiaren bukaerako harridura ikurren bidez markatzen da. Zenbat eta harridura ikur gehiago lehentasuna handiagoa.

Egitekoen ikonoa klikatuta orrietatik barreiatuta dauden egitekoak zerrendatzen dira lehentasunaren arabera.

Behin egiteko ataza burutzen denean ataza ezaba daiteke bere orritik edo, ataza bete denaren konstantzia utzi nahi badugu, kontrol laukia marka dezakegu -egina zein ukatua moduan- eta egitekoen zerrendatik desagertuko da.

Koadernoaren sinkronizazioa

Zim orriak hainbat ordenagailutan sinkronizatuta eduki nahi baduzu instalatuta eduki behar duzu hodeia biltegiratzeko bezero bat, hala nola Owncloud, Nextcloud, Drop Box, Mega... eta Zimen karpeta nagusia sinkronizatutako karpetan gorde behar duzu. Bigarren ekipoa eta gainontzekoak instalatzean, koadernoaren izena eta kokalekua galdetzen duen unean, aski dugu Brouse-ri sakatuta konpartitutako karpetako koadernoaren kokalekua zehaztea eta jatorrizko koadernoa irekiko du; hartara ordenagailu guztietan sinkronizatuko da koadernoa.

Datu base txiki bat egin nahi baduzu aukera duzu orri batean fitxa baten diseinua egiteko eta orri hori koadernotik eraman .local/share/zim/templates/wiki karpetara -Linuxen- eta hortik aurrera txantiloi moduan erabili ahal izango duzu.

Ikasleen datuak biltzeko txantiloi baten adibidea

Koadernoa hainbat ekipotan sinkronizatuta badugu txantiloia ekipo bakoitzean

kokatu beharko dugu erabili izatekotan.

Laster euskaraz

Aplikazioa euskaratuta dago. Hurrengo bertsioa gure hizkuntzan aterako da. Dena den ingelesarekin gaizki moldatzen bazara aplikazioa zure ekipoan euskaraz eduki dezakezu zim.mo fitxategia deskargatu eta, Linux erabiltzen baduzu, /usr/share/locale/eu/LC_MESSAGES/ karpetara kopiatuta.

Mugikor edo tabletan erabiltzeko

Zim wikik ez dauka app-rik. Dena den ordenagailuan egindako oharrak Android-en kontsultatzea nahiko erraza da Zim wikia sinkronizatuta badugu. Nik horrela egin dut: Android-en Nextcloud app-a instalatutu dut, irekitzean eskatzen du hodeiaren zerbitzariaren https helbidea (ez du zertan Nextcloud izan behar, Drop Box, Owncloud, Mega, Drive... izan daiteke) eta bertako pasahitza. Une horretan agertuko dira gure hodeiaren karpetak. Puntu horretan Zim-en karpeta hautatu eta menua sinkronizatzeko aginduko dugu. Hori eginda Zim-en txt orriak ikusiko ditugu.

Ikusteaz gain sortu edo editatu nahiko bagenu kontua pittin bat konplikatzen da.

Testu soileko fitxategiak editatzeko app bat instalatu beharko dugu, hala nola Jota Text Editor, haren bidez txt orriak editatzen ahal ditugu eta ondoren gorde eta sinkronizatu egingo ditugu.

Zim wikia, noski, Luberri_16.04 erremasterizazioan dago.

Zim wikia proiektuaren webgunea.

Etiketak: hezkuntza-aplikazioak, Nextcloud, softwarea

OBS Studio software librea bideoen grabazio eta transmisiorako

Open Broadcaster Software Studio audio eta bideoen grabazio eta transmisioa (streaming) egiteko software libreko aplikazioa da. Linux, Windows eta Mac-erako bertsioak ditu.

Oro har, aplikazioa erraza eta intuitiboa da. Dena den aukera asko ematen dituenez konplexutasun puntu bat du eta postprodukzioa ekidin nahi baduzu hobe duzu aurretik probak egitea.

Bideo-tutorialen grabazioa.

Aurkezpen, hitzaldien eta bestelakoen transmisioa eta grabazioa.

Eskolako irratia edo telebista...

Aplikazioa plataforma-anitza da. Proiektuaren web orrian azaltzen da nola instalatu sistema bakoitzean.

Ezarpenak:

Hasi baino lehen komeni da Fitxategia>Ezarpenak egin eta bertan begiratzea zein diren aukerak: Orokorretan aplikazioa euskaraz jar dezakegu -hala ireki ez bazaigu-, gai argia edo iluna aukeratu..., Irteeran helburu-karpeta, formatuak, bereizmenak, bit-ratioak zehaztu ditzakezu eta Laster tekletan jar dezakezu grabazioa eta transmisioa tekla konbinazio baten bidez abiatzea (nik Ktrl+G eta Ktrl+T jarri dut hurrenez hurren -argi ibili zeren eta momentuz ez du indikatzailerik-).

Grabazioa edo transmisioa hasi aurretik eszena(k) diseinatu behar d(it)ugu.

Eszenan zehazten dira ikusiko eta entzungo diren elementuak. Hainbat eszena diseina dezakegu eta grabazio-transmisioan batetik bestera pasa dezakegu.

Eszenetan erabili daitezkeen elementuak hauek dira:

- Bideoak:

pantailaren kaptura

leiho kaptura

web-kamera

beste bideo kapturak

bideo fitxategia

- Irudiak

- Testua

- Audioak:

Jack sarrera

mikrofonoa (kanpokoa, ekipokoa, web-kamerarena...)

audio irteera

audio fitxategia

Adibide honetan ikus dezakegu bi eszenaz sortutako grabazio bat.

Grabazioa eta transmisioa.

Aplikazio honen abantaila handi bat da postprodukzioa ekiditen duela. Ondo prestatuz gero eta bitartean istripurik eta hitztripurik gertatzen ez bada grabazioa bukatu eta editatu gabe kargatu edo erabil dezakegu.

Beste aukera bat, hitzaldi, urrutiko eta zuzeneko klaseak eta telebista saioetarako da zuzenean transmititzea (streaming). Horretarako hainbat aukera daude: aplikazioak zenbait transmisio zerbitzu eskaintzen ditu eta aparte zuk bestelako bat jar dezakezu.

Nik Youtube.com-en kanalak (bideo kudeatzailean) eskaintzen duena probatu dut eta oso ondo dabil. Kanalak transmisio gako bat ematen du eta OBSen jarri behar da, aplikazioak transmisioa ikusteko URL bat ematen du ikusleen artean zabaldu behar dena -web bidez esate baterako-.

Behin transmisioa bukatzen denean bideoa grabatuta geratzen da zure kanalean.

Juan Luis Fernández, Jenofonte, blogariak OBSren gainean hainbat bideo-tutorial oso interesgarriak prestatu ditu. Ikusteko bilatzailean jarri "unade25 OBS"

Beste aplikazio interesgarriak Software-bilduman.

Linuxeko hainbat aplikazio interesgarrien katalogoa.

Etiketak: aurkezpenak, bideo-tutoriala, hezkuntza-aplikazioak, Linux, multimedia, OBS studio, softwarea

Hainbat proiektu mota eta tresna digital Plastika materian lantzeko

Errenteriako eskola batean galdetu didate ea nola landu daiteke Plastika tresna digitalen bidez.

Buelta pare bat eman diot eta eskematxo bat egin dut. Bertan materia horretan tresna digitalen bidez egin daitezke hainbat lanketa eta horiek egiteko erabili daitekeen softwarea jarri dut. Eskeman aipatzen diren aplikazioa gehienak offline motakoak dira, libreak eta Luberri distribuzioan daude. Horietaz aparte bi webgune jarri ditut (weebly.com eta canva.com) offline aplikazioetan parekorik topatu ez dudalako.

Hona hemen eskema:

Eskertuko nuke zuen ekarpenak komentarioetan eskema osatze edo zuzentze aldera.

Bestetik eskema baliatu nahi baduzue posible duzue hemendik deskargatzea Xmind bidez editatzeko: http://www.xmind.net/m/fR6i

Etiketak: hezkuntza-aplikazioak, multimedia, softwarea

rollapp.com : software libreko aplikazioak online

rollapp.com Google Docs, Microsoft Live eta antzeko plataformen antzera funtzionatzen du berezitasun handi batekin: software libreko aplikazioak eskaintzen ditu online. Alegia zure ekipoan instalatuta ez duzun software libreko aplikazio bat erabil dezakezu interneteko konexioa baldin baduzu.

Zein dira erabil daitezkeen aplikazioak?

Denetarik. Goiko irudian ikusten den bezala LibreOffice gain, Gimp, Stellarium, LibreCAD, Inkscape... 62 bulego aplikazio, 46 grafiko, 89 gehigarri, hezkuntza arloko 57... Denak eskuragarri instalatu gabe.

Zertarako erabili online aplikazioak?

Demagun kanpoan zaudela eta erabili behar duzula Windows ekipo bat. Odt bat ireki behar duzu eta ez daukazula zerekin.

Demagun etxean edo eskolan zaudela zure Ubunturekin eta instalatuta ez duzun aplikazio hauetako bat probatu nahi duzula. Probatzen al duzu online eta gustukoa baduzu instalatu.

Chromebook batetik edo Android tableta edo smartphone batekin zaudela eta LibreOffice, Inkscape edo bestelako software librea erabili nahi duzula.

Agian ez dira ohiko egoerak baina gogoan edukitzeko helbidea da rollapp hau.

Nabigatzailea ireki eta web orrian sartu: https://www.rollapp.com

Erregistratu zaitez (sing up). Posible da erabiltzaile kontu bat sortzea edo Google, Dropbox edo Amazon kontu bat erabiltzea. Nik uste dut, salbuespen bezala, interesantea dela hodei biltegiratzea eskaintzen duen zerbitzu baten bidez sartzea, izan ere, fitxategiak irekitzeko eta gordetzeko hodeia erabiltzea komeni zaigu.

Hobespenak ezarri. Gure izenaren azpiko menuan App Settings klikatuta aukera izango dugu pasahitza jartzeko, zehazteko gure hodei-biltegia eta hizkuntza aldatzeko (une honetan ingelesa, espainola edo errusoa).

Hortik aurrera aukeratu nahi duzun app eta aritu.

Androidetan bakarrik 4. bertsiotik aurrera eta Chromeren bidez ibiltzen da.

Doako aplikazioa da eta badu ordainpeko Premium aldaera. Horren bidez, besteak beste, inprimatu daiteke eta Premium app-ak (Blender, Handbrake besteak beste) erabil daitezke.

Beste web-aplikazio interesgarriak eskuineko paneleko Web-aplikazioak.

Etiketak: Software librea, softwarea, web-zerbitzuak

AcetoneISO CD/DVDren irudiak sortu eta muntatzeko aplikazioa

AcetoneISO Linuxerako aplikazioa da. Bere helburua da, batetik, CD eta DVDren edukiak fitxategi batean biltzea eta bestetik fitxategi horiek exekutatzean CD/DVD irakurgailu birtualak muntatzea.

Ikastetxeetan eta etxeetan CD/DVDak sarri erabiltzen dira hezkuntza edukiak ikusteko, aplikazio eta jolasak ibiltzeko, filmak ikusteko... AcetoneISOei ezker disko horien irudia eginda aukera ematen digu eduki horiek disko gogorretik erabiltzeko. Oso erabilpen interesgarria da irudi horiek zerbitzariko IKASLEAK karpetan sartuta ikasleek erabili ahal izango dute saretik AcetoneISOk irudi horiek muntatzen dituelako CD/DVD moduan. Bereziki interesgarria da aukera hori ikasleen ordenagailuek CD/DVD irakurgailua ez duten kasuetan.

Nola erabiltzen da? Erabilera asko baditu ere tipikoa da batetik CD/DVD baten ISO irudia sortzea eta ISO hori muntatzea erabiltzeko.

1- ISO irudia sortzea:

Sartu CD edo DVD diskoa irakurgailua, ireki AcetoneISO aplikazioa (Gehigarriak atalean dago) eta egin Image Conversion > Generate ISO from CD/DVD > a standard data CD/DVD edo bestelakoa, diskoaren arabera. Onartu proposatzen duen byte size eta gorde toki egokian; ikastetxean ISO fitxategia ikasleek ikusten duten karpeta partekatuan -IKASLEAK karpetan- gordetzea komeni da.

CD/DVDtik ISO irudia sortzen

2-ISO irudia muntatu

Ikasleek euren ordenagailuetatik ireki ahal izango dute irudi horiek. Horretarako AcetoneISO irekiko dute > Muntatu eta arakatzailean ISO irudia aukeratu behar dute.

ISO fitxategia muntatzen

AcetoneISO Luberri banaketan instalatuta dago. Zuk instalatu behar baduzu egin dezakezu Software-zentrotik edo terminalean hau itsatsita.

sudo apt-get install acetoneiso

Gaur egun diskoak edozein sistematan erabiltzeko diseinatuta daude baina disko zahar batzuk soilik Windowsen ibiltzeko pentsatuta daude, hala nola Ttantto, Xango, Narigota... Mezu honetan azaltzen da Linuxen nola erabili daitekeen Wine-ren bidez.

AcetoneISOren baliokidea Windowen Daemon Tools aplikazioa da.

Beste aplikazio interesgarriak Software-bilduman eta Linux-aplikazioak orrietan.

Etiketak: hezkuntza-aplikazioak, softwarea

Nola instalatu PopCornTime 0.3.8.5 Linuxen

Bizitza gorabeheratsua PopcornTime proiektuarena. Orain PopcornTime Comunity Edition (PTCE)du izena eta azken bertsioa instalatu nahi baduzu hona hemen jarraibideak.

Lehenik eta behin bere web orritik deskargatu. Linuxerako aukeratu zure sistemari dagokion bertsioa, 32 edo 64 bitekoa. Gorde tar.gz formatu konprimituan eta ondoren ireki erazteko nahi duzun karpetan. Erauzitako fitxategi eta karpeten artean badago bat install izenekoa, klik bikoitza egin gainean eta esan exekutatzeko terminalean. Terminalean irekiko da instalatzailea eta eskatuko digu I agree idazteko, halaxe egin eta bukatzen duenean prest edukiko duzu Soinu eta bideo atalean.

Etiketak: softwarea

Foxit Reader bertsio berria Linuxerako

PDF fitxategiak editatzeko aukera ematen duen Foxit Reader aplikazioak 2009tik ez zuen bertsio berririk Linuxerako eta atera duena ez du funtzionalitate aurreraturik baina oinarrizkoak baditu eta oso interfaze sinple eta interesgarrian.

Foxit Reader-en interfazea

Nabarmentzeko tresna (fosforitoa) testua aukeratzeko tresnekin (klik bikoitza eta hirukoitza, Ctrl+A...), azpimarra, gain-marra.

Arkatza eta borragoma.

Testua ordezteko eta txertatzeko iradokizunak.

Testu edizioa (letra mota, tamaina eta kolore aukerarekin).

Edizio guztiak bektorialak dira: aukeratu eta ezabatu, mugitu eta aldatu daitezke.

Laster-markak, bilatzeko tresna eta abar.

Foxit Reader versus Master PDF Editor

Foxit-en abantailak Masterrekiko

Interfazea sinpleagoa, intuitiboagoa eta erabilgarriagoa.

Nabarmentzeko tresna testuarekin jokatzen du eta ez zonekin.

Inprimaketak aukera ematen du inprimatzeko dokumentua edizioekin edo

gabe. Horrek suposatzen du ez direla zertan gorde behar jatorrizkoa eta editatutakoa.

Foxit-en oharrak Evincek erakusten ditu (Masterrenak ez)

Masterren abantailak Foxit-ekiko

Erabiltzaile guztientzat instalatzen da.

Orriak txertatu, dokumentua zatitu, dokumentuak batu...

Aukera gehiago ditu.

Instalazioa fitxategi exekutagarri baten bidez egiten da eta aplikazioa edozein erabiltzailek egin dezake eta soilik berarentzako ibiliko da.

Foxit Reader deskargatzeko orrira joan, aukeratu Foxit Reader > Free Download eta agertzen den fitxan sistema aukeratu (Luberriren kasuan Linux 32 bit) eta Download. Deskargatzean deskonprimituko dugu fitxategi kudeatzailearekin eta azalduko da FoxitReader.enu.setup.1.0.0.0909(r186903).run fitxategia; fitxategia exekutatu eta Aplikazioak > Grafikoak atalean agertuko da.

Software librean hutsune handia dago PDF fitxategien edizioan. Evince oso aplikazio pobrea da, arina baina edizio tresnarik ez du. Okular aplikazioak baditu edizio tresnak baina soilik Okular-en ikusten dira haren oharrak eta nabarmentzeak. Egoera horrela segitzen duen bitartean Master PDF Editor edo Foxit Reader bezalako software pribatiboa segitu beharko dugu.

Beste Linux-eko aplikazioak

Etiketak: pdf, softwarea

Epoptes: gela kontrolatzeko aplikazioa.

Ikasleak ordenagailuaren aurrean daudela irakaslea haien bizkarrean hobeto dago bere ordenagailuaren aurrean baino, hala ere, Epoptes probatu ondoren ez duzu erraz utziko. Ikasleen pantailak kontrolatu baino askoz gehiago egiten du eta.

Epoptes versus Italc

Software librearen unibertsoan Italc zen gelaren kontrolerako aplikazio nagusia baina, niri horrela gertatu izan zait behintzat, irakaslea denborarekin ikasleen kontaktua galtzen du. Epoptes-en kasuan hori ez omen da gertatzen. Epoptes, Italc ez bezala, soilik GNU/Linuxen funtzionatzen du, ez du Windows-eko ikasleak ikusten. Bestetik Epoptesen instalazioa errazagoa da.

Epoptes-en funtzionalitate nagusiak:

Ikaslearen ekipoa piztu, saioa amaitu, itzali edo berrabiarazi.

Ikasleen ekipoen pantailak ikusi, ikasle baten ekipoaren kontrola hartu. Proiektorea izanez gero irakaslearen pantailan ikasle baten pantaila ikustean arbelean erakusten ahal dugu ikaslearena.

Irakaslearen pantaila ikasle batzuen edo guztien pantailan erakutsi (bereziki interesgarria proiektorea ez badago).

Exekutatu aginduak ikasleen ekipoetan (baita root bezala ere). Gure ordenagailutik aplikazio bat instala dezakegu ikaslearen ekipoan.

Ikasle baten edo guztien ekipoa mututu, blokeatu (esate baterako azalpen bat eman behar denean).

Ikaslearen ekipoaren informazioa (adib. IPa) ikusi.

Ikasle bati edo batzuei mezu bat bidali.

A- Gelako ekipo guztietan

Administratzaile moduan Epoptesen errepositorioa edo software bilduma gaituko dugu.

sudo add-apt-repository ppa:epoptes/ppa

B- Irakaslearen ekipoan

Epoptes instalatuko dugu terminalean hau itsatsita:

sudo apt-get install epoptes

eta irakaslea(k) Epoptes taldean sartuko ditugu:

sudo gpasswd -a erabiltzaile_izena epoptes

non erabiltzaile_izenaren ordez irakaslearen erabiltzaile-izena jarri behar duzu. Bat baino gehiago bada bereiztu komen bidez.

Irakaslearen ekipoak IP finkoa eduki behar du. Ez badu jarriko diogu (ikusi nola). Bere IPa kontsultatuko dugu (goiko panelean: konexioa > konexioaren informazioa) eta apuntatu paper batean.

Berrabiarazi ekipoa.

B- Ikasleen ekipoetan

Administratzaile moduan Epoptes-en bezero aplikazioa instalatuko dugu terminalean hau itsatsita:

sudo apt-get install epoptes-client

Orain Epoptes bezeroaren konfigurazio fitxategia editatuko dugu:

sudo gedit /etc/default/epoptes-client

eta #SERVER=server dioen lerroaren azpian honako lerro hau gehituko dugu:

SERVER=irakaslearen_ekipoaren_IPa

non irakaslearen_ekipoaren_IPa testuaren ordez irakaslearen IPa jarriko dugu. Ondoren gorde eta itxi fitxategia.

Azkenik irakaslearen ekipoaren SSL egiaztagiriak eskuratuko ditugu honako agindu hau exekutatuta:

sudo epoptes-client -c

Aginduaren mezua begiratu ikusteko konexioa lortu dela. Errorea ematen badu zerbait gaizki egin dugu.

Berrabiarazi ekipoa

Irakaslearen ekipoan egin Aplikazioak > Internet > Epoptes eta aplikazioa abiatuko da. Ikasleek ekipoak piztu ahala ikusiko dira monitorean. Miniaturen tamaina alda daiteke eskuineko beheko aldeko kontrolarekin eta miniaturen azpian ekipoaren izena, erabiltzailearena edo biak ikustea kontrola daiteke menuko Etiketak elementutik.

Blokeoak, mezuak, itzalketak eta abar hautatutako monitoreen gainean funtzionatzen du. Bat baino gehiago hautatzeko sakatu Ctrl. Denak hautatzeko Ctrl+A,

Bukatzeko:

Epoptes greziar proiektu bat da (Epoptes-ek grekeraz begiralea esan nahi du) eta VNC teknologian oinarritzen da.

Renmina edo TeamViewer aplikazioetan ez bezala Epoptes-en ez da erabiltzailearen (ikaslearen) baimena behar bere ekipoa zelatatu edota kontrolatzeko.

Aplikazioa euskaraz dago 0.5.8 bertsiotik Juan Ezeizaren lanari esker.

Linuxeko beste aplikazioak

2 iruzkin: Mezu honetarako estekak

Etiketak: arbel digitala, hezkuntza-aplikazioak, pdf, softwarea

Gcolor2 Ubuntun pantailako edozein kolore hautatzeko tresna

Ekipoaren pantailan agertzen den edozein kolorea hautatzeko aplikazioa da Gcolor2.

Aplikazioak > Grafikoak ataletik abiatu, hautatzailea hartu eta jarri hautatu nahi duzun kolorean, klikatu eta Color name kutxan bere Htlm hamaseitar edo hexagesimal izenarekin agertuko da. Kolore hori hautatu eta edozein aplikazioan itsasten ahal dugu.

Aplikazio hau Ubunturen software-zentroan dago. Beste modu bat instalatzeko da terminaleanagindu hau emana:

sudo apt-get install gcolor2

Etiketak: irudi, kolore, softwarea

Pdfbooklet: koadernotxoak egiteko aplikazioa

Egia da. Paperaren garaia azkenetan da, baina tarteka eskoletan oraindik erabiltzen dira koadernotxoak. Oso praktikoak dira ordutegiak, arautegiak, telefono-gidak eta abarretarako.

Koadernotxoak egiteko orriak ordena berezi batean jarri behar dira,

inprimatu eta erditik grapatu.

Pdfbooklet aplikazioak orriak ordenatzen lagunduko dizu. PDF fitxategia kargatu eta berak orriak txikitu eta ordenatuko dizu zuk bi aldetatik inprima ditzazun.

Koadernotxo arrunta egiteaz gain (single booklet) beste hainbat aukera ditu aplikazioak eta horietan sakondu nahi baduzu interesatuko zaizu bere eskuliburua ingelesez irakurtzea.

Aplikazioak Windows eta Linuxerako bertsioak ditu.

Ubuntu edo bestelako Debian bertsioan instalatzeko terminalean hurrenez hurren itsatsi eta exekutatu:

sudo add-apt-repository ppa:ferramroberto/lffl

sudo apt-get install pdfbooklet

Programatzen ikasteko hainbat baliabide

Pil-pilean dagoen kontua da eskoletan programazio informatikoa ikasi behar ote den eta eduki horiek oinarrizkoak izan behar ote duten.

Garai batean bigarren hezkuntzan programatzen ikasten zen, gehien bat BASIC programazio hizkuntzan, neurri batean nork bere programak egin behar zituelako. Egun edozein gauza egiteko programa mordo eta oso onak daude. Eta programazioa baztertu zen oinarrizko hezkuntzatik.

Penduluak norabidea aldatu du orain. Mendebaldeko hainbat gobernuk ohartu da softwarearen industriak gora egin arren informatikako graduatuen kopurua gelditu egin dela eta kezkatuta omen daude Europa ez ote den esparru horretan atzean geldituko. Zentzu horretan Estonian, Bretainia Handian, Frantzian eta Nafarroan bertan lehen hezkuntzako curriculum-tik hasi dira programazio edukiak sartzen Europako Batasuneko aholkuak jarraituz.

Programatzen ikasteak hainbat zehar lerro edo konpetentzia lantzeko oso egokia bada ere, hala nola pentsamendu analitikoa, problemen ebazpena, talde lana eta abar, aditu batzuk, Linus Torvald tartean, zalantza dute ikasle guztiek landu behar ote duten.

Eztabaidak eztabaida gaurkoan hona ekarri nahi dut programazioaren oinarrizko kontzeptuak Lehen Hezkuntzatik hasita ikasteko hainbat baliabide.

Code.org

Atzean besteak beste Microsoft eta Google dituen ekimen honek webgune oso interesgarria eskaintzen du: code.org, teknikoki bikaina eta pedagogi ikuspuntutik oso landua. Bere helburua da era ludiko eta autonomo batean haur, ume eta gazteek programazioaren oinarrizko algoritmoak bereganatzea.

Programazio hizkuntza erabili beharrean Scratch-ek ezagutarazi dituen eta elkarri atrakatzen edo lotzen diren piezen sistema erabiltzen du. Komandoak, aldagaiak eta abar piezen bidez definitu eta kateatzen dira.

Aipatuaz gain ezaugarriak nagusiak hauek dira:

4,6,8 eta 10 urtetik gorako ikasleentzako 20na orduko ikastaroak.

ikastaroek joko-ariketak, bideo azalpenak, ariketa artistikoak... dituzte.

area librea formak eta web-jolasak diseinatzeko.

Eguneraketa 2015/12/15ean

Web orriaren hizkuntza aukeratu daiteke. Ez dago euskaraz eta ez du ematen egongo denik. Nire gomendioa da ingelesez egitea: batetik lexiko urria eta erraza erabiltzen du eta bideo-azalpenek azpitituluak dituzte, bestetik programatzen ikastearekin batera ingelesa ikasteko tresna bikaina da.

Fede gutxikoa ni. Euskaltzaleen komunitate bikainari esker eta 2015eko azaroaren 7an euskaratzeko maratoia antolatu zuten UEU eta EHU unibertsitatei esker tresna garrantzitsu hau euskaraz erabil dezakegu.

MITek diseinatutako programazio aplikazio plataforma-anitza bat da. Piezen bidez istorioa eta jolas multimedia osa daitezke.

Algoritmoak eta aldagaiaz gain sorkuntza multimedia errazten duten pertsonaiak, soinuak, efektuak, sentsoreak, eszenatokiak...

Sortutako programak biltegi batera igo eta deskarga daitezke.

Haren didaktika aurrekoa baino konplexua da, izan ere, Scratch lanabesa da; irakasleak antolatu behar du nondik nora, erritmoa eta abar.

Aukera oso interesgarria da code.org-ekin hasi ikasteko eta Scratch proiektu bezala planteatzea.

Aplikazioaren 1.4 bertsioa Ubuntun software-zentrotik instala daiteke. 2.0 bertsioa Linux (32bit), Windows eta Mac-erako hemendik deskarga daiteke. Beste modu bat 2.0 bertsioa erabiltzeko web aplikazioa da; ez da instalatu behar baina ikasgelan erabiltzeko konexio ona behar du.

Scratch-en erabilera hezkuntzarako robotikaren mundura zabaldu. Plaka elektroniko eta roboten proiektu nagusiek Scratch-en oinarritutako modulu-programak erabiltzen dituzte: mOway, Lego Wedo, Arduino, mBot...

KhanAcademy-ko "Intro to JS: Drawing & Animation" ikastaroa

Ikastaro hau (https://www.khanacademy.org/computing/computer-programming/programming) planteatu daiteke sekuentzia honetako hirugarren urratsa bezala. Bertan bai, programazio hizkuntza bat lantzen da, JavaScript hain zuzen, weberako eta kasu honetan html5 inguruneko irudia eta animazioari zuzenduta.

Antza handia du core.org webgunearekin: hau ere ikastaro bat da, ondo egituratua, urratsez urrats aurkeztu eta lantzen dira programazio algoritmoak eta irudi estatikotik animaziora pasatzen da. Kasu honetan ere bideo-tutorialak erabiltzen dira azalpenetarako eta ondoren ariketak. Baina ikastaro hau bigarren hezkuntzatik gora erabiltzeko.

Etiketak: animazioa, hezkuntza-aplikazioak, programazioa, softwarea, web-zerbitzuak

Linkat: azaleko azterketa

Linkat -bere web orritik euskaratzen dut- Kataluniako Generalitat-aren Hezkuntza Sailak sortu eta hezkuntz komunitateari eskaintzen dion GNU/Linux egokitutako banaketa da. Software libreko proiektua da ematen diona ikastetxeei, eta baita gizarte osoari ere, aukera eskuratzeko era legalean, doanik eta laguntza profesionalarekin aplikazio multzo zabal bat: hezkuntzakoak, bulegokoak, internet, multimedia...

Ubuntu euren behar eta gogoei egokitu eta Remastersys aplikazioaren bidez banaketa -erremasterizazioa da termino egokiagoa- propioak sortu dituzte.

Irailan Linkat edu 14.04 kaleratu zuten, 32 eta 64 biteko bertsioetan, eta ordenagailu batean instalatu dut bere ezaugarri nagusiak ikustearren. Hona hemen:

Sistema, aipatu bezala, Ubuntu banaketa hartzen du oinarri eta Gnome klasikoa Fallback mahai inguru lehenetsia. Gaia Radiance. Hizkuntza katalanera bai edo bai.

Gehitutako aplikazioak: Ubuntuk berez dakartzan aplikaziez gain katalanek hauek gehitu dizkiote:

Gehigarriak: PDF Mod

Hezkuntza: Geogebra, JClick Autor, Kmplot, Marble, Scratch.

Grafikoak: Gimp, Inkscape, Gscan, ImageMagic, KolourPaint, Phatch, Scribus

Bulegoa: EbookReader, PdfSam.

Audio eta Bideoa: Audacity, Cheese, DeVeDe, Musescore, OpenShot, RecordMyDesktop, VLC, Winff.

Zientzia: Stellarium

Internet: Kompozer

Sistemaren tresnak: Sinaptic, Remastersys

Wine.

Oso erremasterizazio interesgarria: sistema eta ingurune bikaina eta aplikazioetan oso konpletoa. Aplikazio interesgarriak erantsi dizkiote nahiz eta nire ustez pare bat kasutan behintzat hautatu dituztenak baino hobeak egon.

Hemen duzu irudi galeria txiki bat:

Etiketak: hezkuntza-aplikazioak, Software librea, softwarea

Tupi (I) 2D animazioak: nola instalatu

Tupi bi dimentsioko animazioak egiteko aplikazio librea da. Linux eta Mac sistemetan funtzionatzen du.

Tupik sortutako bideotik abiatuta Qgifer-en bidez sortutako gif animatua

KToon aplikazioaren fork edo garapen alternatiboa da.

Flash edo Synfig Studio-ren aldean Tupi-k ez dauka denbora lerrorik, fotogramen edizioan oinarritzen baita, hori bai, tween tresnaren bidez bi fotogramen arteko fotogramak sortzen ditu automatikoki mugimendu, tamaina, kolore edo errotazioa sortuz.

Sortutako animazioa bideo (webm, ogv, avi, mov, mpeg...), swf edo png, jpeg fotograma zerrenda gisa esportatu daiteke.

Instalatzeko:

Tupi proiektuaren web orrira (http://www.maefloresta.com), Downloads atalera joan eta zure sistemari dagokion atalean klikatu. Ubunturen kasuan zure bertsioari dagokiona aukeratu, deskargatu eta fitxategian klik bikoitza eginda instalatuko da eta Aplikazioak > Grafikoak atalean agertuko da.

Datozen egunetan oinarrizko funtzionamendua deskribatzen duten bideotutorial batzuk argitaratzeko asmoa daukat.

Etiketak: hezkuntza-aplikazioak, Linux, multimedia, softwarea, Ubuntu

Irratia internet bidez Great Little Radio Player

Great Little Radio Player mundu osoko irratiak entzuteko aplikazio arin eta libre bat da. Berez 300 inguru irrati dakar, mundu zabalekoak, gehienak musikalak, estilo aldetik aukera oso zabala: dance, folk, etno, rock...

Irratiak generoz eta herrialdez ordena daitezke. Horretaz gain gogokoen taldea edita daiteke beti eskura izateko.

Aurreko irudian interfazea ageri bada ere aplikazioa abiatzean interfazea ez da ikusten (ezarpenetan alda daiteke), panelean agertzen da eta klikatuz gero gogokoen zerrenda, interfaze osoa eta ixteko aukerak ageri dira.

Aplikazioaren webgunera joan: https://sites.google.com/site/glrpgreatlittleradioplayer/home

Download klikatu eta zure Linux banaketa eta sistemaren bitei dagokien fitxategia deskargatu eta klik bikoitza eginez exekutatu.

Nola gehitu irrati bat:

Aukera zabala bada ere oso puntu interesgarria da nahi dugun irratia gehitzen ahal dugula, beti ere irrati hori streaming bidez emititzen badu, hau da interneten entzun badaiteke.

Ikus dezagun nola gehitu irrati bat, esate baterako Txingudiko Antxeta Irratia.

1- Irratiaren webgunera joan, internet bidez entzuteko estekan eskuin klik egin eta fitxategia gordeko dugu. Kasu honetan m3u formatuko fitxategia.

2- Editatu deskargatutako fitxategia, haren gainean eskuin klik eta Gedit aplikazioarekin ireki. Streaming-aren web helbidea kopiatu.

3- Great Little Radio Player-en menuan aukeratu Stations > Add a new station

Bertan irratiaren izena jarri ondoren aurreko pausuan kopiatutako helbidea Address atalean itxatxiko dugu. Ondoren osa dezakegu generoa eta herria. Markatu Favoriye eta onartzeko Add klikatu.

Hiru urrats hauekin Antxeta Irratia Gogokoen taldean agertuko da. Horrela egin dezakezu nahi duzun irrati guztiekin.

Etiketak: Linux, multimedia, musika, softwarea


CANABILAB La Junqueran erosi batetik €39

Canabilab La Junqueran

Eskatu zahartzaroaren aurkako krema Canabilab La Junqueran

Canabilab Krema gaztetzailea La Junqueran-en ere eskuragarri dago. Aurpegiko eta lepoko produktua webgune ofizialean lor dezakezu. Gaur egun soilik% 50eko deskontua dago erosleentzat, kostua €39 baino ez da izango. Canabilab krema% 50eko beherapenarekin eskatzeko, eskaera bat utzi gure webgunean: bete webgunearen telefono zenbakia eta izena dagoen formularioa. Laster, enpresako zuzendariak deituko dizu, zure galderei erantzun eta bidalketa datuak argituko dizkizu. Ez duzu ezer aldez aurretik ordaindu beharrik. Ordaindu posta bidez edo mezulari batek aukeratutako posta bulegoan jaso ondoren.

Non eros dezaket La Junqueran Canabilab

Nola erosi Canabilab La Junqueran lepoa eta aurpegia gaztetzeko?

Cannabidiol kremak larruazala gaztetzeko zelula ematen du, aurpegiko eta lepoko zimur sakonak ere ezabatuz. Aurpegiko eta lepoko azala gaztetzeko produktu bakarra eros daiteke. Espainia entregatzeko eremuan sartzen da. Canabilab La Junqueran cannabidiolarekin eros dezakezu webgune ofizialean.

Nola egin eskaera La Junquerara bidaltzeko:

Gunean eskaera bat uzten duzu;

gure kudeatzaileak laster deituko dizu;

Kontuan izan: eskaera posta bidez edo Espainiako mezulari baten bidez jaso ondoren ordaindu dezakezu, ez duzu aldez aurretik ezer ordaindu behar. Mezularitza bidez zehaztutako helbidera bidaltzeko kostua hiriaren arabera alda daiteke.

Eskatzeko La Junqueran Canabilab


Euskaltzaindia, Iparraldeko HELEPen aldeko ekitaldi herritarrean

Hasiera Euskaltzaindia, Iparraldeko HELEPen aldeko ekitaldi herritarrean

Iparraldean 2017an eratuko den HELEPen aldeko ekitaldi herritarrean egon da Euskaltzaindia. Hain zuzen, Baionako festetan eginiko elkarretaratzean parte hartu zuten Aurelia Arkotxak, Xarles Bidegainek eta Jean-Baptiste 'Battittu' Coyosek, Txema Egiguren kazetariarekin batera.

Herriarteko Lankidetzarako Erakunde Publikoa da HELEP.


Erlakiztena soldadutzan ere - Ahotsak.eus

Erlakiztena soldadutzan ere Joxe Marik soldadutzara joan behar izan zuenean, begi ondoan atera zitzaion erlakiztena.

Bideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AIA-014-003 kodeko bideoa nahi duzula aipatzea: ahotsak@ahotsak.eus

Joxe Marik soldadutzara joan behar izan zuenean, begi ondoan atera zitzaion erlakiztena.

Erref: AIA-014/003

Gaia(k): Ohiturak eta bizimodua » Osasuna » Gaixotasunak

Erlakiztenen aurkako sendagaia

Legarreko ospitalea eta Amañako antituberkulosoa

Infekzioak sendatzeko: epai-belarra


"1,5" (Unai Artetxe) - etakitto.eus

Gustuko dut atzera begiratu beharrik izan gabe aurrera egitea. Batzuetan norabide jakin batekin, beste askotan, helmugarik gabe. Baina beti aurrera. Egia da bideak berak behartzen zaituela alde batera edo bestera egiten, zuzen joatera edo bihurgunea ezkerrera edo eskuinera hartzera, baina zu zeu zara, hein handi batean, nola eta nora jo eranakitzen duena. Norberak ezartzen du bere erritmoa, mantsoago edo bizkorrago, baina ezinbestekoa irizten diot beti aurrera egiteari. Bizitza hortan datzalako. Geldi egoteak ezer onik ekartzen ez duelako.

Beldur gehiegi ere ez duen pertsona naizela esango nuke. Baina nire esku ez dauden gauzak ardura puntu bat ematen didate. Atzetik zer datorkidan ezin ikusteak, adibidez, ikara ematen dit. Iruditzen zaidalako gibeletik datorren horrek nire norabidea nik nahi gabe desbideratu dezakeela. Nire begiek ikusi ezin duten hori ihesbidea mugatzen didalako.

Uste dut honetan aritzen garen guztioi pasa zaigula behin edo behin. Haur baten irribarre inozentearekin etxetik irten, bideari tentu handiz ekin eta auto, kamioi edo autobus batek gure eguneko jarduna zapuztea. Eta egunekoa bada soilik, gaitzerdi!

Gidari lagun, ez ezazu aurrean duzun txirrindulari horren bidea oztopatu. Zu bezala, txirrindulari horrek helmuga bat duelako. Zu bezala, aurreratu behar duzun hori pertsona delako, bere ilusio eta beldur berdinekin, bizitzaz gozatzen jarraitzeko zure eskubide berarekin. Errespeta itzazu 1,5 metroak. Atzera bueltarik ez dagoelako.

##gidari#txirrindulari

« Dantzaz Konpainiak “Harri, Orri, Har” ekimena aurkeztuko du gaur Coliseoan Peruren aldeko kontzertu solidarioa emango dute gaur Coliseoan »


Ibilbidea Irunberriko arroilatik bizikleta elektrikoz - Planes | Visit Navarra - Web Oficial de Turismo de Navarra

Ibilbidea Irunberriko arroilatik bizikleta elektrikoz

Ledea eta Irunberri bisitatuko dituzu, Nafarroaren historian garrantzitsuak izan diren defentsarako bi kokagune: transhumantzia, Bordele-Astorga galtzada erromatarra, Donejakue bidea, Irati trena.

Egun-erdiko ibilbidea, oso erraza.


Autonomia-erkidegoetako aldizkari ofizialak publikoak - - herri webguneak eta Web - - arreta eta informazioa Web sarbide-puntu publikoetan.

Web publikoko autonomia-erkidegoek

Web orri honetan eskura ditzakezu, autonomia-erkidegoetako publikoak.


AHAZTUAK 1936-1977 / OLVIDAD@S 1936-1977: TXANTREAKO KALE IZENDEGI FRANKISTA KENTZEN HASI DIRA

TXANTREAKO KALE IZENDEGI FRANKISTA KENTZEN HASI DIRA

Iruñeko Udala hasi da jada Txantreako kale izendegi frankistaren plakak kentzen. Zehazki, atzo goizean hasi ziren Udaleko langileak plakak aldatzen. Guztira, Iruñeko auzo horretan 80 plaka kendu beharko ditu Udalak, abenduaren 1ean izendapen berriak jarriko baitira indarrean. 1954ko udalbatzak erabaki zuen izen horiek jartzea eta, harrezkero, ahalegin ugari egin dira izenak aldatzeko.

Hortaz, frankismoari lotutako izenak dituzten Txantreako 20 kaleek, bi zeharkaleek eta plazak Iruñerriko herrien eta lekuen izenak hartuko dituzte. Adibidez, Alfonso Beorlegui koronelaren kaleak Iruñerria izena hartuko du abenduaren lehenetik aitzina. Mola jeneralaren hurbilekoa zen Beorlegi, eta Irunen (Gipuzkoa) eta Donostian sartu ziren boluntarioen lehen adarretako bat zuzendu zuen. Halaber, Lucio Arrieta, Andres Gorritxo edo Federico Mayo, denak frankismoan ardura politiko handiak izandakoak, ez dira aurki Iruñeko kale izendegian agertuko.

Aurreko otsailean erabaki zuen Nafarroako Administrazio Auzitegiak kale izendegi zaharra -36ko gerrari eta frankismoari lotutako izenak dituena- bertan behera uztea, Jose Martin Abaurrea Batasuneko Iruñeko Udaleko zinegotzi ohiak aurkeztutako helegite bat onartuz. Erabaki haren aurrean, UPNk helegitea aurkeztuko zuela iragarri zuen hasiera batean; gero, baina, atzera egin zuen, «herritarrek presio ideologikorik jasan ez zezaten».

Iruñeko Udalak ohar bitartez jakinarazi du plaka horiek aldatzeak 50.000 euro balio duela eta, bide batez, Iruñeko beste toki batzuetako seinale eta izendegien 110 plaka gehiago aldatuko dituztela, haietatik gehienak Mendillorri auzoan.

(Berria. 08 / 11 / 12)


Elkarretaratzea: BBVAren Ekintzaileen Batzarra 2017 | Ekologistak Martxan – Euskal Herria

Elkarretaratzea: BBVAren Ekintzaileen Batzarra 2017

2017ko Februaryren 24

2017-03-17 @ 10:00

2017-03-17T10:00:00+01:00

2017-03-17T10:15:00+01:00

Euskalduna Jauregiaren aurrean || Frente al Palacio Euskalduna

2007tik hona urtero legez, BBVAren aurkako Plataforma -antimilitaristek, ekologistek, hezitzaileek, sindikalistek, krisiak kaltetuek, internazionalistek eta abarrek osatua- BBVAren Akziodunen Batzarraren aurrean elkarretaratuko da, bankuaren politikak salatzeko. Aurten, elkarretaratzea martxoaren 17an egingo dugu, 10:00etan, Euskalduna Jauregiaren aurrean.

BBVA hiltzailea da, (oso) pobreen eta (oso) aberatsen arteko muga zabaltzearen erantzule delako. Egoera horren erakusgarri dira bere kupula eta bere azpijokoak.

BBVA hiltzailea da, armagintza finantzatzen duelako: 288 milioi euro baino gehiago mailegatu dizkie Espainiako armagintza-enpresei, Bakearen aldeko Ikaskuntzen Delàs Zentroaren azken txostenaren arabera. Txostenak gaineratzen du BBVAk sei milioi euro dituela Indra armagintza-enpresaren bono eta akziotan inbertituta. Gainera, gerraren sektoreko enpresetan gehien inbertitzen duen enpresa da BBVA.

BBVA hiltzailea da, egoera honetan, familiak etxegabetu eta kale gorrian uzten dituelako.

BBVA hiltzailea da, lurrak, bailarak eta milaka urte dituzten hiriak urperatzen dituelako. Ilisun hil egiten du (Kurdistan): urtegi handi baten eraikuntzak eskualdearen militarizazioa areagotu egin du. Quimbon hil egiten du: Giraldo aktibista erail egin zuten, bankuak finantzatzen duen urtegi baten aurka jarduteagatik.

BBVAren kasua berezia da mundu osoan sufritzen dugun etikarik gabeko finantzen sare honen baitan. 2.642 milioi euroko irabaziak izan zituen 2015ean, hau da, % 0,9 gehiago aurreko urtean baino. Aldi berean, herritar gehienak krisi sakon batean murgilduta daude, hain zuzen ere, bankuek eurek bultzatutako espekulazioa dela-eta, Estatuko funtsak desbideratzearen erruz eta etxegabetzeen erruz herritarrok pairatzen ditugun ondorioekin. Bien bitartean, bankuaren zuzendaritzak alimaleko soldatak eskuratzen ditu, eta sekulako etekinak bereganatzen.

Horren guztiaren aurrean, BBVAren aurkako Plataforma kalera irtengo da, zera salatzera: BBVAK etekin astronomikoak nola lortzen dituen eta BBVAk nolako eginkizuna duen gerretan, miseria sortzen eta planeta suntsitzen.

← Hitzaldia: BIILBOKO SARRERA ETA ABIADURA HANDIKO TRENAREN ONDORIOAK EZTABAIDAN Zatoz Topaketa Antinuklearrera! →


Gomazko piloten kontrako eta bestelako poliziaren aldeko giza-katea eginen dute Atarrabian - euskalerria.eus

Euskalerria Irratia 2015-12-04 10:07 Gizartea Hiru Herri Atarrabia

Abenduaren 12an gauzatuko dute mobilizazioa, Ojo justizia plataformak bultzaturik, 17:00etan; orain hiru urte pilotakada baten ondorioz begi bat galdu zuen Aingeru Zudaireren alde egiten dute lan, halaber.

Argazkia: Ojo justizia plataformako kideen agerraldia. | Ikusi handiago | Argazki originala

Aingeru Zudaire poliziaren indarkeria ondorioz kaltetutakoen zerrendako azken izan dadila. Horixe da Ojo justizia plataformaren xedea. 2012ko iraileko greba orokorrean jaso zuen gazteak pilotakada, eta horrek hauspotu du herrian bertan polizia ereduaren inguruko hausnarketak indarra hartzea.

Hala, batetik, "justizia" galdegin dute Zudairerentzat, bai eta kasua argitzea ere; bestetik, poliziak herritarren kontra "arma hilgarriak" ez erabiltzea.

Aldarrikapenak egikaritzeko bidean, mozioa aurkeztu zuten Atarrabian, Zizurren, Elortzeko bailan, Antsoainen, Burlatan eta Uharten, eta EH Bilduko, Geroa Baiko, Ezkerrako eta PSNko taldeen babesarekin aurrera egin zuen.

Horrez gain, herritarrei dei egin diete, hilaren 12an Atarrabian bertan eginen duten giza-katean parte hartzeko.

Iruñerria / Gizartea

Kabiak elkartea: Sahara eta Nafarroaren arteko zubiak eraikitzen literaturaren bidez

Aske utzi dituzte ikasle greban izandako istiluekin lotura dutelakoan atxilotutako hiru gazteak

Elortz ibaia garbitzen ari da Iruñeko Udala Etxabakoitz aldean


SLUMP DOKTOREA eta ARALE

ostirala, ekaina 15, 2018

Hona hemen euskararazko animazio bertsiotik, euskarara moldatu berri dugun Slump doktorearen atal bat, guk dakigula, lehenengo aldiz euskaraz irakurgai. Shueisha argitaletxe japoniarraren Weekly Shonen Jump-en 42. zenbakian kaleratua, 1980ko urriaren 20an. Dr. Slump-en 38. atala da honako hau, izan ere, 38 urte besterik ez dira iragan ordutik gaur arte.

1980 urtean, mundu mailan ezagun bilakatu aurretik, Akira Toriyama komikigile japoniarraren lehenengo seriea argitaratzen hasi ziren Weekly Shonen Jump aldizkarian. Istorio labur anitz idatzi eta marraztu zituen Toriyamak honezkero, baina hau izan zen Japonian izugarrizko ospea eman zion lana. Bost urtez, astero atal bat marrazten jardun zuen 1984 urte amaieran amaitutzat eman eta bere hurrengo lanarekin buru belarri jartzeko: Dragoi Bolarekin hain zuzen ere. Slump doktorearen eta Araleren abenturak hainbat ediziotan batu dira ordutik mundu osoan; Japonian lehena tankōbon deritzen 200 orri inguruko 18 liburutan eta orain dela urte batzuk kanzenban deritzon edizioan, 15 liburutan jatorriz koloretan argitaratutako orriak berreskuratuz eta formatu mardulago eta handiagoan.

Horrenbestekoa izan zen komiki honen arrakasta, ezen argitaratzen hasi eta gutxira, telebistara eraman bait ziren Araleren abenturak, animazioko telesail formatuan, Toei Animation estudioen eskutik. Euskal Herrian, atala guztiak ez baina berrogeita hamar bat euskaraz ikusteko aukera izan genuen 90eko hamarkadaren hasieran. Dragoi Bolarekin ez bezala, Slump doktorearen abenturak ez dira ordutik berriz emititu telebistan eta jada DVD formatuan batuta aurkitzen diren arren gazteleraz eta katalanez, euskarazko itzulpena kanpoan utzi dute, maiz gertatzen den bezala.

Akira Toriyama Dr. Slump Shueisha

Nola hitz egingo lukete hain gustoko ditugun komikietako pertsonaiek euskaraz balekite? Horri erantzuteko, gogoko ditugun komikiak euskaratu eta euskal irakurleekin partekatzeko sortutako ekimen bat da LainoMehe. Geure itzulpen guztiak Frozeen-en daude irakurgai. Gehiago jakiteko >>

Kontaktua: lainomehe@aaandnn.com

Harpidetu e-mail bidez:

▼ 2018

► 2017

► 2016

► 2015

AKIRA Akira Toriyama Albert Uderzo Asterix Astiberri Bill Watterson Buruko toki batean Canvin & Hobbes Didier Conrad Dr. Slump Dragoi Bola Elkar Izar Gainean Jean Giraud 'Moebius' Jean-Yves Ferri Josep M. Beà Katsuhiro Otomo Mas-Ivars Editores Paco Roca René Goscinny Salvat Shueisha Zimurrak

Asterixen komikiak euskaraz

Tintinen komikiak euskaraz

Zer da LainoMehe?

Euskarazko komikien argitaletxeak

Ahabi Comics

Salvat/Bruño

Euskarazko komikien inguruko web guneak

Komikeri

Komiki Kuxkuxeroa

Komikipedia

Blogger zerbitzuak eskainia

Irudi guztiak © Beraien egileak eta/edo egile eskubideen jabeak.

Diseinua AA&NN


Unibertsitate (publikoaren) egoera Espainian | Ekonomiaren plaza

Unibertsitate (publikoaren) egoera Espainian

Iñaki Erauskin | 29-10-2013 | 07:36

Azkenaldi honetan hezkuntza pil-pilean dago hainbat arrazoirengatik. Gaur Espainiako unibertsitate publikoen egoeraz arituko naiz, eta horretarako udara baino lehenago argitaratutako txostena (lehenengoa) aipatu nahi dut. BBVA Fundazioak eta IVIEk (Instituto Valenciano de Investigaciones Económicas) landutakoa da eta “Proyecto U-Ranking” izena du (ikus hemen). Bere helburua Espainiako unibertsitate publikoak sailkatzea da, emaitzen bolumenaren eta ekoizkortasunaren arabera, “Rankings ISSUE” deritzona (ISSUEk Indicadores Sintéticos del Sistema Universitario Español esan nahi du). Unibertsitate pribatuak (guztira, 31) ez dira sartzen, egileen arabera beharrezko informazioa ez dutelako eskaintzen.

Unibertsitate publikoen hiru atal nagusietako emaitzak aztertzen dira, hala nola, irakaskuntza, ikerketa eta berrikuntza eta garapen teknologikoa. Horietako bakoitzari zein haztapen edo “pisu” ematen zaio hiru ataletako informazioa zenbaki bakar eta agregatu batean azaltzeko? Adituen arabera, rankina egiteko, ondorengo haztapenak ematen dituzte:

Irakaskuntza: %56,

Ikerketa: %34, eta

Berrikuntza eta garapen teknologikoa: %10.

Horietako bakoitzaren barnean erabilitako baliabideak, lortutako ekoizpena, kalitatea (emaitzena, prozesuena, …) eta jardueren nazioartekotzea baloratzen dira. Irakaskuntzan, adibidez, ondorengoak erabiltzen dituzte:

Baliabideak: Irakasle eta ikerlariak ikasleko, aurrekontua ikasleko, eta doktore-kopurua.

Ekoizpena: Arrakasta-tasa, ebaluazio-tasa, eta abandonu-tasa.

Kalitatea: Erakartze-gaitasunaren indizea, graduondoko ikasleen ehunekoa, ebakitze-nota.

Nazioartekotzea: Ikasleen ehunekoa elkartrukeko programatan, ofizialak ez diren hizkuntzetako programatan matrikulatutako ikasleen ehunekoa, ikasle atzerritarren ehunekoa.

Aldagai dexente sartzen dira, beraz, baina faltan botatzen ditut oinarrizko batzuk. Ez dago lan merkatuan sartzearekin erlazionatutako adierazlerik. Adibidez, ikasleen zein ehuneko dago lanean ikasketak bukatu eta gutxira? Ikasketekin erlazionatutako lana lortu al du? Zein da hasierako soldata? EZ dut ulertzen zergatik falta diren adierazle horiek. Beste arrazoiren artean, ez al dute horretarako ikasten ikasleek, ba? Besteren artean, ez al da unibertsitateari eskatu behar dioguna? Falta serioa da, nire ustez, ez baitu aipamen bat bera ere egiten horren inguruan.

Ikerketan eta berrikuntza eta garapen teknologikoan alor horietako adierazleak leudeke, hala nola proiektu lehiakorretan lortutako dirua, argitaratutako artikuluak, eta abar (ez ditut ipiniko ez luzatze arren).

Espainiako 48 unibertsitate publiko aztertu eta emaitzak bi modutara ematen dira; alde batetik, emaitzen bolumenaren arabera, eta bestetik, ekoizkortasunaren arabera, aipatutako emaitzak unibertsitatearen tamainarekin erlazionatuz, konparatzeko egokiagoa izan dadin. Garrantzitsua da kontuan hartzea emaitzak ordinalak direla, eta beraz, emaitza (zenbaki) zehatzek ez dutela informazio interesgarririk ematen. Hau desabantaila handia da, nire ustez. 1go Taulak emaitzen bolumenaren rankina (ISSUE-V, ordenatu-ardatzean) eta ekoizkortasunaren rankina (ISSUE-P, abzisa-ardatzean) azaltzen du. Hor dago, nire ustez, lanaren ekarpen nagusia. Unibertsitate publikoen egoera oso desberdina da orokorrean. Hala ere, goian eta eskuinean ikus daitekeenez, 8 unibertsitate daude (itzalarekin adieraziak): Universidad Complutense de Madrid (UCM), Universitat de Barcelona (UB), Universitat de València (UV), Universitat Politècnica de València (UPV), Universitat Politècnica de Catalunya (UPC), Universitat Autònoma de Barcelona (UAB), Universidad Autónoma de Madrid (UAM) eta Universitat Pompeu Fabra (UPF). Horiek ere beste rankinetan (Shangaikoa, adibidez) hoberen azaltzen direnak dira Espainian. Goian eta ezkerrean handiak eta ekoizkortasun txikikoak daude, horien artean, Euskal Herriko Unibertsitatea (UPV-EHU). Behean eta ezkerrean, txikiak eta ekoizkortasun txikikoak, Errioxakoa adibidez (UNIRIOJA). Azkenik, txikiak eta ekoizkortasun handikoak, Nafarroako Unibertsitate Publikoa (UPNA) adibidez.

1go Taula. Emaitzen bolumenaren rankina (ISSUE-V) eta ekoizkortasunaren rankina (ISSUE-P) Espainiako unibertsitate publikoan. Ranking bakoitzeko posizioa eta tercilen araberako banaketa.

Iturria: Goian aipatutako “Proyecto U-Ranking”.

Horretaz gain ere, lanak emaitzak ikasketa-mota desberdinen arabera eskaintzen dira, hiru atal desberdinen arabera, eta abar, irakaskuntza eta ikerketako datu desagregatuak erabiliz. Beste bi emaitza interesgarri ematen ditu ikerketa honek. Batetik, unibertsitate hoberenetan tamaina handiko unibertsitateek emaitzen bolumen handiagoa lortzen dute ekoizkortasunaren kaltetan, nahiz eta ondorio hau mugatua izan. Bestetik, emaitza hoberenak ematen dituzten unibertsitateetan irakaskuntzan eta ikerketan ere ondo dabiltza, baina hori ez da beti gertatzen.

Rankinak orokorrean baliotsuak dira, baina kontu handiarekin ibili behar dira ere, ez baitira “jainkoak emandako egiak”. Dena den, esan bezala, txosten honek zenbait fruitu interesgarri eskaintzen ditu unibertsitate publikoen egoera hobetzeko, bereziki duela urte bete esan genuen bezala, krisi-garaian inoiz baino garrantzitsuagoa baita unibertsitateen eraginkortasuna hobetzea.

Sunshine (Australia). La cruda realidad de los refugiados sud-sudaneses en Melbourne

Las ventanas FIBA a debate

"!Qué poco aguantáis ahora...!"

Expo 70 aniversario de la Casa Dior en París

Más allá de Madrid

'Fe de etarras', ¿tanta polémica por qué?

Juegos de madera en la vinoteca

OSABA TOMAS HAREN HIRU HISTORIA


TOKIA: Euskera/ Eraikuntzak/ Pabiloiak

Construcciones Vda. de Garmendia, S.L.-n, zure pabiloia diseinatu eta eraikitzeko gure trebakuntza guztia eskainiko dizugu, kalitate altuko materialak erabiliz, diseinu oso altu batekin eta kalitate-prezio arteko erlazio ezin hobearekin.

Construcciones Vda. de Garmendia S.L.-n, proiektuaren kudeaketa errazten dizugu eta nabe industrialetan trebatuak diren profesionalez betetako ekipo oso bat eskaintzen dizugu, zeure nabearen eraikuntzarako

Gure nabeen eraikuntza guztiek kalitate kontrol zorrotzenak jarraitzen dituzte, bai materialen aukeraketan eta baita lanaren gauzatze egoki batean ere.


Nafarroako Ikasle Abertzaleak: 2000 pertsona bildu ginen larunbatean AHTa gelditzeko


Elkartek 2017 - I. faserako deialdia. Arlo estrategikoetan elkarlaneko ikerketa sustatzeko laguntza programa. - Eusko Jaurlaritza - Euskadi.eus

[Elkartek 2017 - I. faserako deialdia]

Zientzia, Teknologia eta Berrikuntzako Euskal Sarea osatzen duten ikerketa, garapen eta berrikuntzako erakundeek egindako Elkarlaneko Ikerketa sustatzeko emandako itzuli beharrik gabeko laguntzak, Euskadiko 2020rako Zientzia, Teknologia eta Berrikuntza Planean jasotako espezializazio-esparruetan.

25.000.000,00 €

2017. urterako, 13.000.000 € eta, 2018. urterako, 12.000.000 €.

1.- Lankidetzan egindako oinarrizko ikerketa-proiektuak:

Elkarlaneko ikerketa-proiektutzat hartuko dira Zientzia, Teknologia eta Berrikuntzako Euskal Sareko eragileek elkarlanean egindako funtsezko ikerketa-proiektuak estrategikoak, zenbait arlotan ezagutza handitze aldera egindakoak, Zientzia, Teknologia eta Berrikuntza Euskadi 2020 Planaren eta Espezializazio Adimentsuko Estrategiaren (RIS3) espezializazio-esparruen parte diren honako arlo hauetan:

Biozientziak eta osasuna

2.- Industria Potentzial Handiko Ikerketa Proiektuak

Industria-potentzial handiko ikerketa-proiektutzat hartuko dira funtsezko ikerketa orientatuko proiektuak edo industria-ikerketakoak. Zientzia, Teknologia eta Berrikuntzako Euskal Sarearen I+G-ko enpresa-unitateek, merkatua erakartzeko eta hara iristeko ahalmen handia dutenek, gidatuta egongo dira proiektuok, eta Zientzia, Teknologia eta Berrikuntzako Euskadi 2020 Planaren espezializazio-esparruekin bat egingo dute.

3.– Interes bereziko ekintza osagarriak

Interes bereziko ekintza osagarritzat hartuko dira eskaintza-eskaria bitartekaritza-organismoek eta hedapen-organismoek esklusiboki garatutako eskaintza eta eskari teknologiaren arteko bitartekaritza-proiektuak, tartean, hauek:

Prospekzio-lanak eta eskari goiztiarrari buruzko azterlanak egitea, hala nola funtsezko ikerketaren edo ikerketa industrialaren arloetako proiektuei loturiko zaintza teknologikoari buruzkoak.

Funtsezko ikerketaren edo ikerketa industrialaren arloetako I+G+b-ko proiektuak prestatzerakoan, lankidetza teknologikoa eta aholkularitza aldeztera bideratutako jarduerak.

Funtsezko ikerketaren edo ikerketa industrialaren arloetako proiektuei loturiko ezagutzaren transferentziarako eta baloraziorako I+G+B kudeatzeko jarduerak.

Funtsezko ikerketaren edo ikerketa industrialaren arloetako proiektuei loturiko I+G+B nazioartekotzeko jardueretan parte-hartzea sustatzea.

Ekintza osagarriek bat etorri beharko dute Zientzia, Teknologia eta Berrikuntzako 2020 Euskadi Planaren espezializazio-esparruekin.

Zientzia, Teknologia eta Berrikuntzako Euskal Sarea osatzen duten ikerketa, garapen eta berrikuntzako erakundeak

Erakunde onuradunek ondoko baldintzak bete beharko dituzte:

Erakunde onuradunek berek egin beharko dituzte araudi honetan ezarritako jarduera diruz lagungarriak, eta Euskal Autonomia Erkidegoan gauzatu diruz lagundutako proiektuak. Nolanahi ere, posible izango da proiektuaren I+G jardueraren zatiren bat EAEn edo EAEtik kanpo azpikontratatzea.

Erakunde onuradunek egunean izan beharko dituzte zerga-betebeharrak eta Gizarte Segurantzarekikoak. Diru-laguntza eskaera bat aurkezten baldin bada, ekintza horren bidez eskatzaileak baimena emango dio organo emaileari zuzenean eskura ditzan zerga-betebeharren eta gizarte-segurantzarekiko betebeharren gaineko egiaztapenak. Hala ere, erakunde eskatzaileak berariaz uka dezake baimen hori, eta, halakorik egiten baldin badu, betebehar horiek betetzen dituela egiaztatzen duten agiriak aurkeztu beharko ditu.

Erakunde onuradunek, era berean, nortasun juridiko propioa eta jarduteko gaitasun nahikoa izan behar dute, eta ez dira desgaituta egongo diru-laguntza publikoak eskuratzeko edo Euskal Autonomia Erkidegoko Administrazioarekin edo beste ente publikoekin kontratuak izenpetzeko.

Erakunde onuradunei diru-laguntzak eta laguntzak eman eta, hala dagokionean, ordaintzeko, ezinbestekoa izango da Euskal Autonomia Erkidegoko Administrazio Orokorrak eta haren erakunde autonomoek emandako izaera bereko laguntzen edo diru-laguntzen esparruan hasi den eta oraindik tramitazioan dagoen edozein itzulketa- edo zigor-prozedura amaitzea.

Krisialdian dauden enpresa eta erakundeak ezingo dira onduradun izan, betiere Krisialdian dauden enpresak salbatzeko eta berregituratzeko estatu-laguntzei buruzko Jarraibideetan xedatutakoarekin bat etorriz (2014-07-31ko AO, C 249).

Halaber, ezin izango dira agindu honetan araututako diru-laguntzen onuradun edo erakunde laguntzaile izan Diru-laguntzei buruzko azaroaren 17ko 38/2003 Lege Orokorraren 13. artikuluan zehazten diren egoeretako batean dauden pertsonak edo erakundeak.

Onuradun izateko baldintzak diru-laguntzaren indarraldi osoan bete beharko dira.

EBAZPENA, 2016ko abenduaren 28koa, Teknologia, Berrikuntza eta Lehiakortasuneko sailburuordearena, zeinarekin argitara ematen baita, 2017ko ekitaldiari dagokionez, Elkartek Programa-Arlo estrategikoetan elkarlaneko ikerketa sustatzeko laguntzen I. Faserako deialdia. Deialdiaren araudia

AGINDUA, 2016ko abenduaren 9koa, Ekonomiaren Garapen eta Azpiegituretako sailburuarena, arlo estrategikoetan elkarlaneko ikerketa sustatzeko laguntza-programa arautzen duena (Elkartek Programa). Araudia

Tfno: 945 01 82 24

e-mail: a-gandarias@euskadi.eus

1027103

Deialdia argitaratu eta biharamuneko 09:00etan hasiko da proiektuak hautatzeko eskaerak aurkezteko epea eta 2017ko otsailaren 28an amaituko da, 12:00etan.

Eskabide-eredua

SPRI - 2017ko Elkartek programa

I. FASEA: PROIEKTUAK HAUTATU ETA ONARTZEA

Proiektuak hautatzeko eta onartzeko eskabideak eta gainerako agiri osagarriak euskarri elektronikoan beteko dira, adierazitazo egoitza elektronikoan, eta han eskura daitekeen ereduaren arabera.

https://app5.spri.net/IDI/HomeElkartek.aspx?Idioma=eu

Elkarlaneko proiektuetarako, erakunde interesdunek eskaera bateratu bakarra aurkeztu beharko dute proiektu bakoitzeko. Beraz, proiektuan parte hartzen duten Zientzia, Teknologia eta Berrikuntzako Euskal Sareko eragileetako batek, proiektuaren garapenean protagonismo handiena izateagatik lider denak, proiektuaren garapenaren eta kudeaketaren erantzukizuna izango du, eta, horretarako, bere gain hartuko du Administrazioarekiko elkarrizketa- eta harreman-funtzio guztiak, proiektuaren martxa onerako beharrezkoak direnak, eta, gainera, proiektuaren zuzendaritza eta partzuergoaren ordezkaritza edukiko ditu, eta beraz, proiektuaren lidergoa.

Proiektuaren garapenean protagonismo handiena izateagatik lider den erakundearen legezko ordezkariaren izenpe elektronikoa duela aurkeztuko da eskabidea.

Proiektu bakoitzeko eskabide bat aurkeztu beharko da. Eskabidearekin zenbait fitxategi aurkeztu beharko dira, honako agiri hauen kopia digitalizatua dutela:

Eskabide-inprimakia, proiektuaren lider den erakundeak sinatuta, honako hauek barne hartuko dituena: proiektuan parte hartzen duten erakundeen datuak eta haietako bakoitzak egingo dituen jarduerak eta izango duen aurrekontua.

Proiektuaren memoria teknikoa eta ekonomikoa.

Eragile bakoitzaren jarduerari buruzko oinarrizko datuen deskribapen-memoria.

Erakunde parte hartzaile guztiek izenpetutako lankidetza-hitzarmenaren kopia digitalizatua.

Erakunde parte hartzaile bakoitzaren eskatzailearen ordezkaritza-ahalmenaren kopia digitalizatua.

II. FASEA: LAGUNTZAK EMATEA

I. fasean onartutako/hautatutako proiektuetarako baino ezingo dira aurkeztu laguntza-eskabideak, agindu honetako 17. artikuluan xedatutakoari jarraituz, eta, haiekin batera, agiri hauek aurkeztuko dira:

Laguntza-eskabidearen inprimakia, proiektuaren lidergoa duen erakundeak izenpetuta, eta gainerako erakunde parte hartzaileek sinatuta (onartuta).

Erakunde parte hartzaileek izenpetutako akordioaren kopia digitalizatua; akordio horren bidez, erakunde liderrari lagatzen diote ordezkaritza, beren izenean laguntza eskatu dezan.

Proiektuan parte hartzen duten erakundeetako bakoitzak –eragile liderra barne– honako agiri digitalizatu hauek aurkeztuko ditu:

Erantzukizunpeko adierazpena, honako hauek ziurtatzeko:

Beste instituzio publiko edo pribatuei proiektu bererako eskatutako edo haietatik jasotako laguntzen zerrenda.

Ogasuneko eta Gizarte Segurantzako zerga betebeharretan egunean dagoela.

Erakunde eskatzailea zigor- eta administrazio-arloan diru-laguntza edo laguntza publikoak lortzeko aukera galtzearekin zigortuta ez dagoela, eta hartarako ezgaitzen duen legezko debekuaren eraginpean ere ez dagoela, sexu-diskriminazioaren ondoriozko debekuak barne, Emakumeen eta Gizonen arteko Berdintasunerako otsailaren 18ko 4/2005 Legearen azken xedapenetatik seigarrenean xedaturikoari jarraikiz.

Europako Batzordeak laguntza bat legez kanpokoa eta Merkatu Erkidearekin bateraezina dela aurretiaz erabaki duela-eta irekitako berreskuratze-agindu baten menpe ez dagoela erakunde eskatzailea.

Efektu pizgarriari buruzko adierazpena, Europako Batzordearen Kategorien araberako Salbuespenen 651/2014 Erregelamendu Orokorraren 6. artikuluan ezarritakoarekin bat etorriz.

Para realizar la solicitud deberá:

Gora jotzeko errekurtso bat jartzeko, bete ezazu Zerbitzu elektronikorako sarbidean dagoen inprimakia


INDUSTRIALIZAZIOA: SOPELAKO 33 BOEren PROIEKTUARI BURUZKO ZALANTZAK AURKEZTEA ETA ARGITZEA

Argitalpen-data: 2022/05/05

Sopelan babes ofizialeko 33 etxebizitzaren sustapenerako martxan jarri diren prozesu eta sistema industrializatuak ikertzeko elkarrizketa lehiakorraren esparruan, Visesak informazio-bilera bat antolatu du proiektua aurkezteko eta lizitatzaileen zalantzak argitzeko.

Informazio-bilera hori maiatzaren 17an izango da, 9:00etatik 10:30era, teams bidez. Bertaratzea baieztatzeko eskatzen da, hemen: concursos@visesa.eus

Jardunaldi horretan informazio gehiago (dokumentazio teknikoa eta administratiboa, prozedura eta proposamenen aurkezpena) emango da Visesak pasa den apirilaren 22an argitaratutako elkarrizketa lehiakorrari dagokionez. Elkarrizketa lehiakor horren xedea zen 33 BOEren eta erantsien sustapeneko prozesu eta sistema industrializatuak dituzten etxebizitzak eraikitzeko eta horri lotutako Sopelako Asu sektoreko G partzela urbanizatzeko obren oinarrizko proiektua eta proiektu exekutiboa idaztea, horien zuzendaritza fakultatiboa eta obrak gauzatzea.


2005eko jardunaldiak | Mendebalde Kultura Alkartea

Hemen zaude: Mendebalde Kultura Alkartea > Argitalpenak > Jardunaldiak > 2005eko jardunaldiak

Orri honetan, Euskera zientifiko-teknikoa: normalizazinotik homologazinora jardunaldien harira eginiko argitalpenaren edukiak daude ikusgai, PDF formatuan. Jardunaldi horietako argazkiak multimedia atalean aurkitu ditzakezu.

Aurkibidea eta aurkezpena

Euskara zientifikoaren normalizazioa: hizkuntzalarien ekarpena

Igone Zabala eta Agurtzane Elordui

Adostutako eredu baten bila (edo amaigabeko eztabaida aspergarria gainditu guran)

Euskara ekologian: erabiltzaile arruntaren ohiko arazoak eta ez-ohiko buruhausteak

Euskal hizkera zientifiko-tekniko homologatuaren premia

Naturala al da matematikaren arloko definizioetan erabilzten dugun euskara?

Zientzia eta Teknologiaren corpusa

A. Gurrutxaga eta beste

Erauzterm: euskarazko terminoak erauzteko tresna erdiautomatikoa

I. Alegria eta beste

Teknologiaren ekarri batzuk ahozkoaren ikerkuntzan

Hiztegi Batua eta terminologia zientifiko-teknikoa: elkarguneak, estuguneak eta gurutzaguneak

Alfontso Mujika

Hiztegi Batua eta hiztegi juridiko-administratiboa

Mertxe Olaizola

Euskalterm terminologia-bankua Hiztegi Batuaren argitan eguneratzen

Lexiko zientifikoaren arazoa euskara idatziaren historian zehar

Gotzon Garateren gorantzan

Jabier Kalzakorta


Enpresekiko abantean erlazio baterantz!

HETELenpresa lantaldeak Lanbide Heziketa ikastetxeak enpresei zerbitzuak eskaintzeko saila sortzeko edo hobetzeko informazioa zabaltzea eta praktika egokiak partekatzea ditu helburutzat. Lantaldearen bilera aprobetxatuz, LAIT 4.0. Europar proiektua aurkeztu zen Oteitza Lizeo Politeknikoan. Proiektu honen baitan enpresei check-up teknologikoak egiteko gida eta tresnak garatu dira, hauen heldutasun digitalaren maila ezagutzeko, industria 4.0.-ari aurre egiteko prest dauden jakiteko, hala nola, enpresek beraien posizioa hobetzeko konponbide teknologikoak proposatzeko.

Bilera honetan Oteitza Lizeo Politeknikoa bisitatu, eta inguruko enpresei egindako proiektuak ezagutzeko aukera izan dugu.